Президентча камбэк. «Дунёдан узиб қўйилган» Трамп яна катта саҳнада кўриниш берди - Zamin.uz\n09:26 / 02.03.2021\nАҚШнинг собиқ 45-президенти Дональд Трамп сайловдан кейин ижтимоий тармоқлардаги саҳифаларининг блокланиши орқали ташқи дунёдан узиб қўйилганди. 28 феврал куни Трамп яна катта саҳнада кўриниш берди. Собиқ президент америкалик консерваторлар конференциясида иштирок этди.\nТрамп кўпчилик кутганидек сайловдаги мағлубиятини тан олмагани ҳақида яна гапирди: «Сизларни яна кўриб турганимдан хурсандман. Республикачилар, мени соғинмадингизми (залда олқишлаш оҳангидаги қий-чув кўтарилди)? Байден сайловда муваффақиятсизликка юз тутди. Демократлар Оқ уйни тўрт йил ҳам сақлаб қола олишмади, улар ҳукуматни аллақачон бой бериб бўлишди. Байден АҚШ президентлари тарихида энг ёмон биринчи ойни ўтказди. Балки мен улар (демократлар) билан учинчи марта тўқнашиб, мағлуб этарман, нима дедингиз?\nБайденнинг администрацияси аллақачон оилаларга, иш ўринларига, чегараларга, аёлларга, энергетика ва илм-фанга қарши эканини исботлаб бўлди. Ортда қолган бир ой ичида Америка кўз ўнгимизда биринчиликни бой бериб, охирги ўринга қулади.\nБайден чегара назоратини ҳам қўлдан чиқарди, бу эса жанубий сарҳадларимизда назорат қўлдан чиқарилишига олиб келади. Энди мамлакатда одам савдоси, бола савдоси авж олиши мумкин. Ноқонуний муҳожирлар мамлакатга ёпирилиб келади, ваҳоланки мен бунга қарши курашгандим. Атиги олти ҳафта аввал – мен офисдан кетаётганимда бизда дунёдаги энг хавфсиз чегара бор эди, энди эса бундай эмас.\nМенинг янги партия тузишим ҳақида гапиришди, лекин бу бўлмаган гап. Бизни бу нарсалар қизиқтирмайди, ахир бизда республикачилар партияси бор. Бизга кучли етакчи, интилувчан республикачилар керак. Демократлар Американи социалистик мамлакатга айлантиришига йўл қўймаслигимиз лозим. Биз Американи қутқарамиз, улар (демократлар) интилаётган коммунизм ва радикализмга қарши курашамиз. Бизнинг вазифаларимиздан бири ҳаққоний ўтадиган, алдаб бўлмайдиган сайлов тизимини яратиш.\nЭҳ, [сайлов тизимимиз] қандай шармандали ҳолатни бошдан ўтказди. Қандайдир Хитой вируси сабаб бутун бошли сайлов тизими ҳеч қандай қонунларсиз ўзгартириб юборилди. Бу турган гапки натижаларга таъсир қилди. Дўстлар, биз сайлов тизимини эпақага келтиришимиз керак, сайловлар бир кунда ўтиши керак, 35-40 кунлаб эмас.\nБайден администрацияси Эрон билан муносабатларда ҳам уятли ишлар қилмоқда. Биз шунча ҳаракат эвазига қилган босимимизни бир зумда йўққа чиқариб, санкцияларни бекор қилиш ҳақида гапиришяпти. Барака топгурлар, санкция тураверсин [ядро қуроли бўйича] келишувни имзолайвер. Улар ҳали музокаралар бошланмай устунликни бериб қўйишди. Агар сайловлар ҳаққоний ўтиб, биз ғолиб бўлганимизда, дастлабки бир ҳафта ичида ўша келишувни имзолаган бўлардик», деди Трамп.\nСобиқ президент янги администрациянинг энергетика соҳасидаги ҳаракатларини ҳам қоралади. Унинг фикрича, демократлар ҳукуматга келиши билан мамлакатда бензин нархи уч баравар қимматлаган ва бу кетишда АҚШ энергетикаси Россия ҳамда Яқин Шарқ нефтига боғлиқ бўлиб қолади. Шунингдек, Трамп 6 январдаги Капитолий босқини ҳақида гапирди ва ўша воқеадан аввал Конгресс ҳимоясига минг нафар Миллий гвардия зобитини юборишга буйруқ бергани, бироқ Капитолий полицияси бунга эҳтиёж йўқ деб топганини айтди.\nТрамп умуман олганда 1,5 соат давомида нутқ сўзлади. Унинг чиқишини республикачилар қизғин олқишлашди. Конференция якунида республикачилар орасида ўзига хос сўровнома ҳам ўтказилди ва партия кейинги сайловларда кимга ишониши сўралди. Сўровномадан маълум бўлдики, республикачиларнинг 52 фоизи яна Трампни қўллашга тайёр. Албатта, бу ҳеч нимани англатмайдиган сўровнома ва Трамп кейинги сайловларда қатнашиши борасида ҳеч нима дегани йўқ. Собиқ президентнинг чиқишини СNN ва яна қатор телеканаллар кўрсатмагани ҳам эътиборли.\nҲозирча 74 ёшли собиқ президент нима билан шуғулланиши аниқ эмас. Маълумот учун, Трампдан олдинги собиқ президент Барак Обама турли хил хайрия ва ижтимоий акцияларда фаол қатнашади. Шунингдек, Обама турли хил форумларда лекция ўқиб, бунинг эвазига яхшигина пул ишлаётгани ҳам маълум. Обама битта лекциядан ўртача 400 минг доллар ишлайди ва пулларнинг кўп қисмини хайрияга ажратади, чунки америкалик собиқ президентларга ҳаётлик даврида яхшигина пул тўлаб борилади.\nТрампнинг чиқишидан кейин кўпчилик у анча дадил ва саломат кўринганига эътибор қаратди. Ҳозирча Трампга Обама каби ишлаб пул топиш муҳим эмас. Чунки президентликкача миллиардер бўлиб танилган Трампнинг бойлиги 3 миллиард доллардан ортиқ деб баҳоланади. «Замин» янгиликларини «Вконтакти»да кузатиб боринг\n27-11-2020, 15:30, Дунё\n«Биз рақибмиз, душман эмас» – Байден миллатга мурожаат қилди\n7-11-2020, 15:00, Дунё\nЯнгиликлар » Дунё » Президентча камбэк. «Дунёдан узиб қўйилган» Трамп яна катта саҳнада кўриниш берди


Тошкент бозорларида олиб-сотарларга қарши кураш кучайтирилади\n16:37 / 17.02.2016\nТошкент шаҳридаги олиб-сотарларга қарши кураш олиб бориш учун маҳсулотини устама ҳақсиз сотадиган фермер ва қишлоқ хўжалиги маҳсулотлари ишлаб чиқарувчи хусусий тадбиркорлар жалб этилади. Шунингдек, бозорларда харид қилинган маҳсулот вазнини текшириш учун янада кўпроқ назорат тарозилари пайдо бўлади. Бу ҳақда Sputnik агентлиги “Тошбозорсавдо” уюшмасига асосланган ҳолда хабар бермоқда.\nХабарда айтилишича, аввало фермерлар ва қишлоқ хўжалиги маҳсулотлари ишлаб чиқарувчи хусусий тадбиркорларга (деҳқонларга) бозорлардан энг яхши жойлар ажратилиши ҳамда маҳсулот бозоргача муаммосиз етказиб келиниши учун барча шарт-шароитлар яратиб берилиши кутилмоқда. Натижада маҳсулот истеъмолчиларга устама ҳақсиз етиб боради.\n“Ушбу тажриба сўнгги икки йил давомида гўшт, балиқ ва паррандалар сегментида айниқса яхши натижа берди. Мисол учун, фермерлар мазкур давр мобайнида 604 тонна балиқ, 9 минг тонна гўшт, 488 миллиондан ортиқ тухумни арзон нархларда сотишди. Кўрсаткичларни мана шу йилда сезиларли даражада ошириш режалаштирилмоқда”, - дея хабар беради манба.\nШунингдек, Наврўз, Мустақиллик байрами, Янги йил ва бошқа байрамлар вақтида арзон нархлардаги махсус деҳқончилик ярмаркаларини ташкиллаштириш кампанияси давом эттирилади.\nЯхши натижа кўрсатган яна бир механизм - “Элга хизмат” кўтара савдо қилиш ташкилотининг фаолияти кенгайтирилади. Унинг бўлимлари пойтахтнинг ҳар бир бозорида иш юритмоқда. Улар орқали ўтган йили қиймати 41,5 миллиард сўмлик 17 минг тоннадан ортиқ қишлоқ хўжалиги маҳсулотлари сотилган, мазкур сумманинг 74 фоизи нақд пулсиз, банк карталари орқали тўланган.\nМаълумот ўрнида шуни айтиш мумкинки, савдо нормаларига риоя этишни назорат қилиш учун “Тошбозорсавдо” уюшмаси бозорларда 2,3 мингдан ортиқ назорат тарозиларини ўрнатган, улардан ҳар бир харидор бепул фойдаланиши ва сотувчи айтган вазнни текшириб кўриши мумкин.\nЭслатиб ўтамиз, сотиб олинган маҳсулотингиз назорат тарозисида кам чиққудек бўлса, Ўзбекистон Истеъмолчилар ҳуқуқларини ҳимоя қилиш жамиятлари Федерациясига шикоят хати билан мурожаат қилишингиз ёки унинг “ишонч телефони”га қўнғироқ қилиб хабар беришингиз мумкин.


Жеррард: "МЮ"га 3-4 та топ-ўйинчи керак, пулни аямаслик керак - Offside.uz – Offside'да бўлинг, офсайдда қолманг!\nЖеррард: "МЮ"га 3-4 та топ-ўйинчи керак, пулни аямаслик керак\n"Ливерпуль"нинг собиқ футболчиси Стивен Жеррард "МЮ"нинг ЕЧЛ нимчорак финалида "Севилья"дан мағлубиятидан сўнг фикр билдирди.\n"Манчестер Юнайтед"нинг ўйини ғалати бўлди. Улар "Севилья"ни ютишлари мумкин эди. Испан жамоаси яхши формада эмас эди, бунинг устига Бен-Йеддер тушганча айтарли вазият содир қилмаган эдилар. Улар охирги йилларда жуда кўп кучли футболчиларини йўқотган эдилар. Нимчорак финал учун нг қулай рақиб эди.\nАгар "Манчестер Юнайтед" ЕЧЛда узоққа боришни истакса, унга 3-4та топ-савиядаги ўйинчилар керак. Пулни аямаслик керак. Қуръа уларга "Севилья"ни дуч қилганида Моуриньо ва унинг шогирдлари хурсанд бўлган эдилар. Аммо ҳар икки ўйинда муносиб ўйин кўрсата олмадилар, шунинг учун уларнинг мағлубияти ҳаққоний", - дейди Жеррард.\n14/03, 22:00 0


Олимлар: Ҳаво ҳарорати яқин 5-7 йил ичида 1,5 даражага кўтарилиши мумкин\n10:25 / 13.05.2017\nИнсониятнинг иқлим бўйича Париж келишуви шартларини бажармаслиги 5-7 йилдан кейин сайёрамиздаги кўплаб ҳудудларнинг музликлар эришидан сув остида қолишига олиб келувчи глобал исиш жараёни бошланишига сабаб бўлиши мумкин. Бундан Австралиядаги Мельбурн университети олимлари Эндрю Кинг ва Бенжамин Хили огоҳлантиришмоқда.\nОлимлар 2015 йилда имзоланган Париж келишуви бекор қилинса ёки давлатлар унинг шартларини бажаришдан бош тортсалар, Ерда юз бериши мумкин бўлган глобал исиш оқибатларининг барча вариантларини кўриб чиқдилар. Мутахассисларнинг хулосалари хурсанд бўлишга арзигулик эмас: агар тахмин қилинаётган жараён юз берса, унда иссиқхона буғлари миқдорининг кескин ошиши сабабли 2024 йилда сайёрамиздаги ҳаво ҳарорати ўртача 1,5 даражага кўтарилади.\nБу эса Арктикадаги музликлар эриши ва Дунё океани сатҳининг кўтарилиши, сўнгра сайёрамиздаги кўплаб ҳудудларнинг сув остида қолиши ва инсониятнинг таназзулига олиб келиши мумкин. Шунингдек, иқлим зоналари сурилиши, кўплаб шаҳарлар йўқ бўлиб кетиши, уларнинг аҳолиси эса ҳалокатга маҳкум бўлиши мумкин.


Афғонистон хавфсизлигига таҳдид солаëтган кучлар\nАмерика Қўшма Штатлари бошчилигида халқаро терроризмга қарши Афғонистон ҳудудида олиб борилган кураш натижасида Усама бин Ладиннинг "Ал-Қоuйда" террор тармоғи ва Мулло Муҳаммад Умарнинг Толибон гуруҳи ҳимоячилари ва жангариларининг бир қисми Покистоннинг айрим минтақаларидан ўзларига паноҳ топишди.\nЯқинда Афғонистоннинг жанубий чегараси бўйлаб сафар қилган кузатувчиларнинг айтишларича, минтақадаги вазият анча кескин. Толибон ва Ал-Қоийдачилар ўз нуфузларини кенгайтирмоқда. Америка аскарларига қарши ўз тайëргарликларини оширмоқда. Маҳаллий қишлоқликлар ҳам уларга ëрдам кўрсатмоқда.\nЎзини Рэғдуанулло деб таништирган покистонликнинг сўзига кўра, Афғонистонда Толибон қубғинга учраган пайтларда Покистонга қочиб келган бу жангарилар чет элликлардир. Улар судонлик, марказий осиëлик ва Россия ҳамда Хитойнинг мусулмонлар яшайдиган минтақаларидан келган жангарилардир. Милтиқ ва гранаталар билан қуролланган бу шахслар ҳар доим маҳаллий қуролли кишилар билан бирга юрадилар. Чунки улар қабилалар минтақасининг меҳмонлари ҳисобланади.\nШундай ажнабий жангарилардан бири: "Биз америкаликлар Афғонистонни тарк этмагунларигача уларга қарши жанг қилишга онт ичганмиз ëхуд шу йўлда ҳалок бўламиз. Америкага қарши муқаддас урушдан қўл тортмаймиз", - дейди.\nАҚШнинг Афғонистондаги масъулияти хусусида сўз юритган Давлат котиби Колин Пауэллнинг айтишича, Афғонистон ва Болқон давлатлари АҚШ ишончини оқлади: "Америка аскарлари у ерга, яъни Афғонистонга тинчлик учун борган. Улар ҳозир у ерда бошқа ўндан ортиқ мамлакатлар аскарлари билан бирга ишлайдилар. Улар биргаликда Афғонистон полицияси ва ҳарбий кучларига машқ беришда ҳамкорлик қиладилар. Бизнинг кунчларимизга ортиқча зарурат бўлмаса, зудлик билан у ерни тарк этадилар", дейди АҚШ Давлат котиби.\nБошқа томондан мазкур покистонлик кузатувчи мамлакатдаги ажнабий жангариларни назарда тутиб: "Тез орада уларнинг амалиëтга, яъни жангга қўл уришларига ишонаман. Кўп кишилар Худо йўлида шаҳид бўлиш учун америкаликларга қарши урушга отланишлари мумкин",- дейди.\nУнга кўра, мазкур минтақадаги жуда кўп покистонликлар Америка бошчилигидаги уруш кампанияси даврида ҳам ундан олдин ҳам Толибонга қўшилган эдилар.\nХавфсизлик сабабларига кўра ўзини инженер Амин деб таништирган президент Ҳомид Карзайнинг чегара минтақасидаги вакили ҳам ушбу иддаоларни тасдиқлаган бўлиб: "Шу кунларда Ал-Қоида анча фаоллашиб кетди. Улар чегарадан Афғонистон томон ўтишмоқда. Анча вақтдан буëн жим бўлиб қолишган эди. Аммо кейинги икки ой ичида улар ўз фаоллигини ошириб юборди", дейди Карзай вакили Амин.\nБизнинг маълумотларимизга кўра, деб қўшимча қилади у: "Америка Ироққа қарши ҳужум бошлаганида, улар бу ерга қарши ҳужум бошлайдилар. Бу ердаги америкаликларга қарши ва америкаликлар билан бирга ишлаëтганларга қарши жанг қилишлари мумкин", дейди Амин.\nБосния, шунингдек, Косово ва Македония халқлари америкаликлар ва уларнинг у ерларда олиб борадиган ишларига, сўнгра мазкур мамлакатларни тарк этишларига ишонишларига ишора қилган АҚШ Давлат котиби: "Афғонистоннинг раҳбарлари ва мамлакат халқи биладилар, улар Америкага фақат тўғри иш қилаëтгани учун ишонишлари мумкин. Биз халқ учун хавфсизлик ўрнатишга ëрдам кўрсатишдан бошқа ўзимиз учун ҳеч нарса қидирмаймиз",- деб қайд қилади Колин Пауэлл.\nБирлашган Миллатлар Ташкилоти маъмурларининг хабарига кўра, толибонлар турли йўллар билан Покистондан қайта Афғонистонга ўтишмоқда. Ўтган ҳафта сўнггида Тўра Бўра тоғларида бўлиб ўтган йиғилишда Толибон жангарилари ҳам қатнашган. Уларнинг режаси чегаранинг икки томонидаги аҳолини огоҳлантириб қўйишдан иборат бўлган.\nШунингдек, улар кейинги пайтларда варақалар тарқатиш орқали ҳам халқнинг безовталигини кучайтириб юборишмоқда. Куни-кеча чегара ҳудудига тарқатилган шундай варақаларда "Мужоҳидлар даври келмоқда", "Чет элликлар билан ишлаëтганлар ва улар билан яхши алоқада бўлганлар билиб қўйсинлар", қабилидаги таҳдидлар акс эттирилган. Покистоннинг қабилалар жойлашган минтақаларида америкаликлар ва улар билан ҳамкорлик қилаëтганларга қарши бу каби жазава, дўқ-пўписалар очиқдан-очиқ айтилади, дейди Ҳаëтулло номли бошқа бир покистонлик.\nЎз навбатида покистонликлар эса, Покистон ҳудудидаги Араб ва бошқа ажнабий жангариларнинг уруш учқунлари мамлакатларига етиб келишидан ва бу ердаги вазият кескинлашиб кетишидан хавотирланмоқда. Мазкур ажнабийларни назарда тутиб: "Бу муҳожирлар Покистонни тарк этмагунларича бизда тинчлик бўлмайди", дейди Муҳаммад Сарвар исмли яна бошқа бир покистонлик.\nМазкур покистонликларнинг қайд қилишларича, Жанубий Вазиристонда сўнгги уч ой мобайнида олти киши Америка фойдасига жосуслик қилганликда гумон қилиниб ўлдирилган.\nАмерикаликлар эса, Афғонистон халқи, қолаверса, жаҳон жамоатчилиги ишончини қозонган ҳолда бу ерга келган ва мамлакатда тинчлик ўрнатишга кўмаклашмоқда. Уларнинг мамлакатдаги сони ўн минг атрофида. Бу хусусда тўхталган Колин Пауэлл: "Янги ҳукумат, янги ваколатли ҳукумат ўрнатилди. Биз янги йўлларни кўрамиз. Янги шифохоналар, янги мактаблар, уларда қизлар ўқиб билишлари, ўзлари учун самарали билим олишлари, мазмунли ҳаëт кечиришлари мумкин",- деб таъкидлайди АҚШ Давлат котиби Колин Пауэлл.


Пайғамбар (соллаллоҳу алайҳи ва саллам) дуолари сабабли Ибн Аббос (розияллоҳу анҳу) умматнинг энг доносига айланди - Hidoyat.uz\nАсосий саҳифа Мақолалар Пайғамбар (соллаллоҳу алайҳи ва саллам) дуолари сабабли Ибн Аббос (розияллоҳу анҳу) умматнинг энг доносига айланди\nЧоп этилди Yanvar 20, 2020 Пайғамбар (соллаллоҳу алайҳи ва саллам) дуолари сабабли Ибн Аббос (розияллоҳу анҳу) умматнинг энг доносига айландиda fikr bildirishni o'chirish\nИбн Аббос (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам) ҳожатга кирдилар. У зотнинг таҳорат қилишлари учун сув келтирилди. Расулуллоҳ (соллаллоҳу алайҳи ва саллам): “Буни ким қилди?” деб сўрадилар. Саҳобалар: “Ибн Аббос!” деб жавоб бердилар. Расулуллоҳ (соллаллоҳу алайҳи ва саллам): “Аллоҳим, уни динда фақиҳ қилгин”, деб дуо қилдилар».\nИбн Аббос (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам) қўлларини елкамга қўйиб: “Аллоҳим, уни динда фақиҳ қилгин ва унга (Қуръон) таъвилини билдиргин”, дедилар».\nАллоҳ таоло расули Муҳаммад (соллаллоҳу алайҳи ва саллам) амакиларининг ўғли Абдуллоҳ ибн Аббос ҳақига қилган дуоларини ижобат қилди. Ибн Аббос (розияллоҳу анҳу) тўғри йўл кўрсатувчи, шариат илмлари бобида тутган йўлига эргашиладиган имом бўлиб вояга етди. Жумладан, тафсир илми соҳасида тенги йўқ олим бўлди. Ибн Аббос (розияллоҳу анҳу) саҳобалар тарафидан келган илмлар интиҳоси бўлиб, амакисининг ўғли Пайғамбар (соллаллоҳу алайҳи ва саллам)нинг сўзларини ўзида мужассам этган эди.\nАбдуллоҳ ибн Масъуд (розияллоҳу анҳу) деди: «Агар Ибн Аббос бизнинг ёшимизга етса, орамиздан бирор кимса унга (илмда) баробар бўла олмайди. Ибн Аббос Қуръонни тафсир қилувчиларнинг энг яхшисидир».\nҲақиқатда ҳам Ибн Аббос Абдуллоҳ ибн Масъуддан ўттиз йиллардан кейин вафот этди. Унинг мана шу муддат давомидаги хислатларига нима дейсиз? Айтишларича, Ибн Аббос арафа кунларида одамларга хутба ўқиб маъруза қилди. Уларга “Бақара” сурасини тафсир қилиб берди. Ибн Аббос бу сурани шундай тафсир этдики, агар румликлар, турклар ва дайламликлар эшитганида, албатта, Исломни қабул қилар эди. Аллоҳ таоло ундан рози бўлсин ва уни ҳам ўзидан рози қилсин.\n Саҳиҳ ҳадис. Имом Бухорий. Саҳиҳи Бухорий. Таҳорат боби.\n Яъни, Қуръон маъноларини тафсир қилиш илмини.\n Саҳиҳ ҳадис. Имом Ҳоким. Ал-Мустадрак. 3-жуз, 534-ҳадис. Имом Байҳақий. “ад-Далоил”, 6-жуз, 192-ҳадис.\n Имом Ҳоким. Ал-Мустадрак. 3-жуз, 537-ҳадис.\nУлкан харсангтошнинг нур сочиши\nИмом Насоий ривоят қилади: «Расулуллоҳ (соллаллоҳу алайҳи ва саллам) саҳобаларига …


05 Ìàðò 2017 15:28 1929\nАйниқса Ҳинд океанининг Африка қитъасини ювиб турувчи ғарбий соҳилларида замонавий қароқчилар тўдалари жуда кўп топилади. Охирги йилларда сомалилик “денгиз ҳукмдорлари” анча донг таратишганди. Сўнгги пайтларда нигериялик бундай “шоввозлар” ҳам йирик денгиз рейдларини амалга ошириб, катта-катта денгиз флотига эга компанияларни ҳам чўчитиб қўйишди.\nШу йилнинг 5 февралида нигериялик қароқчилар Германиянинг Briese Schiffahrts компаниясига қарашли BBC Caribbean юк кемасига талончилик ҳужумини уюштирганди. Натижада қароқчилар томонидан етти нафар рус, бир нафар украин денгизчиси гаровга олинганди.\nКемада омон қолган катта механик, унинг иккинчи ёрдамчиси ва кадет қочишга муваффақ бўлиб, кемани Лас-Пальмас (Испания)га олиб келишга эришгандилар. Кейинчалик улар Россияга келишганди.\nРоппа-роса орадан бир ой ўтиб, қароқчилар томонидан гаровга олинганлар озодликка чиқишди. Бунда Россия элчихонаси ва немис компанияси томонидан ҳамкорликда қароқчилар билан ўтказилган музокаралар иш берди. Гаровдагилар эвазига катта пул олган нигериялик талончилар уларни қўйиб юборишди. Уларга қанча пул берилгани ошкор этилгани йўқ.


Тожикистонда ИДнинг 14 тарафдори қўлга олинди\n27 январ 2021, Тошкент вақти: 18:26\nИДга хайрихоҳлик айблови билан қўлга олинган нораклик йигитлар.\nТожикистон Ички ишлар вазирлиги Норак шаҳри марказига ўзларининг Исломий давлатга содиқлиги белгиси сифатида қора байроқ осиб кетган бир гуруҳ ёшлар ушлангани ҳақида маълумот тарқатди. Айни пайтда қўлга олинган нораклик ёшлар ўзларининг гипноз қилинганини иддао қилмоқда.\nТожикистон Ички ишлар вазирлиги матбуот хизмати томонидан 29 август куни тарқатилган хабарномада айтилишича, Норакда қўлга олинган 14 йигитнинг энг ёши 21, энг каттаси 37 ёшда. Уларнинг айримлари Тожикистонда куни кеча тақиқланган Ислом уйғониш партияси аъзолари бўлгани айтилмоқда. Бу иддао Тожикистон Ислом уйғониш партияси вакиллари томонидан ҳозирча тасдиқлангани ҳам, рад этилгани ҳам йўқ.\nИчки ишлар вазирлигининг маълум қилишича, Норак шаҳрида яшовчи бу йигитлар Интернет орқали “Исломий давлат” гуруҳига мансуб Юнус исмли тожикистонлик жангари билан танишганлар ва ўзларининг мазкур террор гуруҳига содиқлигини намойиш қилиш учун шаҳар марказига қора байроқ осиб кетганлар.\nҚўлга олинганлардан бири Давлиё Саидов тергов пайтида Юнуснинг топшириғи билан Душанбедаги бозордан қора мато ва оқ бўёқ сотиб олганини айтган.\nЙигитнинг айтишича, Юнус улардан қора байроқни осиб, албатта суратга олиб, фотони унга жўнатишларини талаб қилган.\nДавлиё Саидов содир бўлган воқеа моҳиятини эндигина англаганини ва бундан таассуфда эканини айтган.\n“Аввалгига ҳеч қанақа шубҳа-гумон йўқ эди, энди эса ўша пайтда худди гипноз қилинган одамдек ҳаракат қилган эканмиз, деб ўйлаяпман”, дейди Саидов.\nБу Хатлон вилоятида “Исломий давлат” гуруҳига дохил қора байроқ осилиши билан боғлиқ иккинчи ҳолатдир. Август ойи бошида расмийлар Шаҳритус тумани марказида “Аллоҳ” сўзи ёзилган байроқ пайдо бўлгани ҳақида маълум қилгандилар.\nТожикистон Ички ишлар вазирлиги Шаҳритусдаги воқеа ортидан 8 киши қўлга олинганини, бу ишнинг асосий ташаббускори 15 ёшли Маҳмадали Абдуллоев бўлганини маълум қилган.\nЭслатиб ўтамиз, ўтган йилнинг 28 август куни Тошкентнинг Юнусобод тумани Амир Темур кўчасидаги кўприкка ҳам “Исломий давлат” гуруҳиникига ўхшаш қора байроқ осиб кетилганди. Мазкур воқеа юзасидан 50 дан зиёд киши сўроқ қилинган.\nБундан ташқари, шу йилнинг май ойи бошида Тошкент вилоятининг Янгийўл туманида ва Бухорода “Исломий давлат” гуруҳиникига ўхшаш байроқ осиб кетилгани ҳақида хабарлар пайдо бўлганди.


Азиз Раметов қандай қизга уйланмоқчи эканлигини маълум қилди\n15:09 / 26.05.2016\nАктёр ва хонада Азиз Раметов ёшлигидан ҳарбий бўлишни истагани, шу боис ҳарбий лицейини тамомлагани ҳақида айтиб ўтди. Актёрнинг айтишига қараганда ҳарбий соҳада олган билими санъатда ҳам асқотиб, 1991 йил Тожикистонда бўлиб ўтган воқеалар ҳақида суратга олинган фильмда ҳам ёрдам берган. Бу Sabo.uz сайтида жойланган видеолавҳадаги суҳбат орқали маълум бўлди.\nВидеолавҳадаги суҳбат давомида Азиз Раметов “Биласизми” деган гапни кундаликда кўп бора ишлатишини, ўзига ёқмайдиган кечикиш, куттириш одати борлигини таъкидлаб, бу ҳақда мухлислари билишини истамаган.\nҚачон уйланиши билан боғлиқ берилган саволга эса, унга биринчи бўлиб севги изҳори қилган қизга уйланишини айтиб ўтган.


Tengsiz Portal №1 » Страница 3\nБахиллик хорлик келтиради...\nҲикоя қилинишича, эр ва хотин товуқ гўштидан тайёрланган таомни еб ўтиришганда, тўсатдан эшик тақиллаб қолибди. Иштаҳасини бузиб, бемаврид эшикни қоққан кишидан жахли чиққан хонадон соҳиби эшик қоққан кишини койиб, қувиб юборди.\nadmin от 10-12-2020, 07:20\nSabrning mukofoti ( go'zal hikoya )\nТарбияси чиройли, диёнатли, гўзал ахлоқли қиз бор эди. Қўшни йигитнинг ишқи тушиб қизни қўлини сўради. Қиз бу хабарни онасига айтди. Она бу гапни эшитиб, қаттиқ йиғлашга тушди. Чунки шифокорлар :\nadmin от 10-12-2020, 07:16\nҚАБРИСТОНДАГИ ЧАҚАЛОҚ ЙИҒИСИ... Юраги бўшлар ўқимасин\n“Бизникига меҳмонга келган қишлоғимиз қабристонининг қоровули гапириб берди. Эшитиб, юрагимизни қўрқув ва ваҳм босди.\nadmin от 9-12-2020, 19:44\nҲAЁТИЙ ВОҚЕА: ЎКИНМА БОЛАМ...\nҚучоғига юмшоқ бир юргак берилди ва бахтли она чақалоғининг жажжи юзини кўрмоқ учун унинг юзини очди ва ҳайратга тушганидан тили тутилиб қолди. Она ва чақалоқни кузатиб турган дўхтир шартта орқасига ўгрилиб деразадан кўчани томоша қила бошлади.\nadmin от 9-12-2020, 08:12\nУнинг ишлари бирданига орқага кетди. Кечагина қандай иш қилмасин, катта даромад кўриб юрган тадбиркор эди. Энди эса қай ишга қўл урмасин, фақат қарзлари кўпайяпти. Бир ёқда ҳақдорлар қарзларини қистаб қўйишмайди. Ўзини тўрт томонга ургани билан, натижа йўқ. Худди барча нажот йўллари беркилгандек…\nadmin от 9-12-2020, 08:07\nБашанг кийиниб олган киши бозорда айланиб юриб, ёғ сотадиган аёлга дуч келди\nКиши: Эй сен, нима сотяпсан? - деди.\nАёл: Ёғ сотяпман, жаноб. - деди.\nКиши: Кўрсатгинчи! - деди.\nАёл бошидаги ёғ идишини тушираётганида у кишининг чиройли кийимининг устида бир неча томчи сачради. Ғазаби келиб: Эй аёл, ақлинг жойидами? Либосимни расво қилдинг!\nadmin от 9-12-2020, 08:01\nЭнди кеч, ҳаммаси тугади. Энди хоҳласанг ён, хоҳласанг тута. Хоҳласанг, хоҳласанг кўз ёшларингга чўкиб кет. Энди сенга шафқат йўқ\nadmin от 8-12-2020, 16:09\nБашанг кийиниб олган киши бозорда айланиб юриб, ёғ сотадиган аёлга дуч келди.\nАёл бошидаги ёғ идишини тушираётганида у кишининг чиройли кийимининг устида бир неча томчи сачради. Ғазаби келиб: Эй аёл, ақлинг жойидами? Либосимни расво қилдинг! Пулини тўламагунингча, жойимдан жилмайман! - деди.\nАёл: Кечиринг, жаноб. Бехосдан бўлди. Мен бир мискин аёлман. Қандай тўлайман? - деди.\nКиши: Тўламагунингча кетмайман!\nadmin от 8-12-2020, 16:05\nБИР БАДАВЛАТ ОТАНИНГ УГЛИ ХАКИДА\nБир бадавлат отани ноқобил ўғли бўлган экан. Отасининг давлатини соясида ўсиб улғайган йигит иш ёқмас, дангаса бўлибди-ю, бироқ хотамтой йигит экан. Пули кўп, атрофи тўла ошна-оғайнилар. Чойхонада дўстлар даврасида "бойвачча фалончи" келмагунча ошлар сузилмас экан.\nadmin от 8-12-2020, 07:32\nТАРБИЯ БЕРГАН ОНАНГГА РАХМАТ\nНотаниш йигит, бегона бир қизнинг жиғига тегмоқчи бўлиб, сахифасига :\n— Салом!!! танишсак буладими? деб ёзибди.\nadmin от 8-12-2020, 07:30\nЭнг огир Жанозада марҳумнинг қарзини сӯрашди\nБир куни қишлоққа борганимда жаноза устидан чиқиб қолдим. Марҳум таниш эди, бордим. Имом фоний дунёнинг ўткинчилиги ҳақида маъруза қилди, сўнг марҳумнинг бўйнида қарзи бор-йўқлигини сўради.\nadmin от 8-12-2020, 07:19\nКеча сизни ранжитдим она,\nТунда мени «йиғлатди» нафрат.\nУхлолмадим, ақлим сарсона -\nОна мени - кечиринг фақат...\nadmin от 23-10-2020, 07:09\nXML error in File: https://tengsiz.uz/index.rss


Тошкентда йўл хизмати ходимлари айби билан жиддий ЙТҲ содир бўлди(Фото)\nДобавлено: 15.08.2016, 17:05\n14 август, якшанба куни кечқурун Тошкент шаҳри Муқимий ва Бунёдкор кўчалари чорраҳасида Spark автомобили иштирокида жиддий ЙТҲ содир бўлди. Бу ҳақда “Новости Узбекистана” нашри хабар бермоқда.\nГувоҳларнинг маълум қилишича, чорраҳада йўлни таъмирлаш ишлари олиб борилаётганини англатувчи белгилар ўрнатилмаган. Оқибатда эса Spark автомобили чуқурликка тушиб кетган.\nМаълумотларга кўра, мазкур чорраҳада трамвай релсларини демонтаж қилиш ишлари олиб борилган. Оқибатда чорраҳа ўртасида катта чуқурлик вужудга келган, бироқ бу ҳақда ҳайдовчиларни огоҳлантирувчи белгилар ўрнатилмаган. “Спарк” ҳайдовчиси соатига тахминан 70 км тезликда келаётган эди. Чорраҳа қоронғу бўлгани боис ҳайдовчи чуқурликни ўз вақтида кўришга ва тормоз педалини босишга улгурмаган.\nАвтоҳалокат гувоҳларининг сўзларига кўра, “Спарк” ҳайдовчисини чуқурликдан олиб чиқишга ярим соатларча ҳаракат қилишган ва оқибатда турли даражадаги тан жароҳатларини олган ҳайдовчи пойтахтдаги шифохоналардан бирига жойлаштирилган.


Уимблдон. Федерер, Маррей, Бердих ва Раонич ярим финалда\n15:12 / 07.07.2016\n6 июль куни Лондонда давом этаётган теннис бўйича «Катта Дубулға» туркумига кирувчи «Уимблдон» турнирининг эркаклар ўртасидаги баҳсларида ярим финалчилар маълум бўлди. Ярим финалда Федерер, Маррей, Бердих ва Раонич иштирок этади.\nШвейцариялик Рожер Федерер драматик кечган чорак финал учрашувида хорватиялик Марин Чилични 5 сет натижасига кўра мағлуб этди. Дастлабки икки сетни бой берган Федерер кейинги 3та сетда рақибидан устун бўлди.\nЭнди ўзаро учрашувларда Федерер 6:1 ҳисобида олдинда.\nРожер Федерер (Швейцария, 3) – Марин Чилич (Хорватия, 9) – 6:7 (4), 4:6, 6:3, 7:6 (9), 6:3\nКеча шунингдек, турнир мезбони Энди Маррей франциялик Жо-Вильфред Тсонгага қарши баҳс олиб борди ва 7:6, 6:1, 3:6, 4:6, 6:1 ҳисобларни қайд этиб ғолиб бўлди.\nКанадалик Милош Раонич эса турнирнинг амалдаги ғолиби Новак Жоковични сенсацион равишда енгган америкали Сэм Куэррини 4 сет натижасига кўра таслим этди: 6:4, 7:5, 5:7, 6:4.\nТомаш Бердих (Чехия) ва Лукас Пуи (Франция) баҳсида чехиялик теннисчи осонлик билан ғалаба қозонди: 7:6, 6:3, 6:2.\n27 июнь куни бошланган ва 10 июнь кунига қадар давом этадиган турнир баҳслари майсали очиқ кортларда ўтказилмоқда, мукофот жамғармаси 28,1 млн фунт.\nЯрим финал учрашувлари 8 июнга белгиланган.


Nokia`нинг собиқ раҳбари Стивен Элоп Microsoft`дан кетмоқда\n09:27 / 18.06.2015\nNokia`нинг собиқ раҳбари Стивен Элоп компания қайта ташкиллаштирилаётгани сабабли Microsoft`ни тарк этди. Бу ҳақда Microsoft`нинг расмий сайтида хабар берилди.\nMicrosoft томонидан Nokia`нинг мобиль бўлими сотиб олингандан кейин Элоп Microsoft`нинг хизматлар ва қурилмалар бўйича вице-президенти этиб тайинланди. Элоп, хусусан, Lumia смартфонлари яратилиши ва ишлаб чиқарилишига жавоб берган.\nЭлоп бошчилик қилган бўлим Windows дастурчилари гуруҳи билан бирлашмоқда ва энди компаниянинг бу янги бўлими Windows and Devices Group деб аталади. Бу бўлимга ҳозирда операцион тизимларга жавоб берувчи Терри Майерсон бошчилик қилади.\nЭлоп Nokia`га ўтишдан аввал ҳам Microsoft`да ишлаган ва Office дастурлар пакетининг илгари сурилиши учун жавоб берган.


Хитойда 26,5 миллион йил олдин яшаган ҳайвон қолдиқлари топилди | Qalampir.uz\nХитойда 26,5 миллион йил олдин яшаган ҳайвон қолдиқлари топилди\nБу қизиқ\t18 Июнь 16:50 4786\nХитойда қарийб 26,5 миллион йил олдин яшаган ва оғирлиги худди тўртта африка филига тенг келадиган (21 тонна) йирик каркидоннинг янги тури топилган. Бу ҳақда “Communications Biology” журнали хабар берган.\nҲайвон қолдиқлари 2015 йилда Ганьсу провинциясидан топилган. Қолдиқларни таҳлил қилиш натижасида у бошқа йирик каркидонлардан мутлақо фарқ қилиши тасдиқланган. Ҳайвонга Paraceratherium linxiaense дея ном берилган.\nШохсиз жонзотнинг боши у дарахт тепасидан барг билан озиқлана олиши учун тахминан етти метрга тенг экани аниқланган. Ушбу ўлчамдан билиш мумкинки, у жирафадан ҳам баландроқ бўлган.\nШунингдек, ҳайвоннинг бўйни узун ва эгилувчан бўлган. Олимлар жамоаси ушбу янги тур бир вақтлар Покистонда яшаган йирик каркидонлар билан чамбарчас боғлиқлигини аниқлашган. Бу эса унинг Марказий Осиёга саёҳат қилганидан далолат беради.\n29 Июль 11:10 41478\n30 Июль 08:27 39776\n28 Июль 09:32 31921\n28 Июль 12:31 28233\n28 Июль 13:55 24168


Тошкентнинг Хамза туманида қотиллик содир бўлди - www.Voydod.net\nbreadlalemab, Hjalteon, Tylerbart, GrokEi, barca8616\nАвваллари ҳеч қаерда ишламаган ва ичиб юрган Ўткир Маҳмудов Сабина Ҳамраева спиртли ичимликларсотиладиган дўконда танишиб қолишган. Танишганидан бироз вақт ўтгач улар бирга яширинча яшай бошлашган,сабаби Сабина Хамраева Алексей Хамраев исмли шахснинг рафиқаси бўлган. У ҳам ичишни ёқтирадиганларданбўлган.\nКунлардан бир куни Сабина Маҳмудовни турмуш ўртоғи билан синфдоши сифатида таништирган.Сўнгра улар учовлон биргаликда ўтиришлар уюштира бошлашди, ўтиришлар одатда уруш жанжаллар билан ниҳоясигаетарди.\nАна шундай ўтиришлардан бирининг оқибат аянчли бўлди. Улар одатга кўра ўтириб ичишган, аммобирдан Алексей Хамраев хотинининг Ўткир билан муносабати ҳақида билиб қолганини айтган ва Сабинагаташланиб уни ура кетган. Ўткир, Сабинани эридан қутқараман деб, Алексейни боши ва юзига бир неча марта уради.У эса ҳушидан кетади. Бунга эътибор бермаган Сабина ва Ўткир ўтиришни давом эттиришга қайтишади. Бир нечасоат ўтгач Сабина ва Ўткир кечки шаҳар бўйлаб сайрга отланишди. Уйга қайтгач нима бўлганини тушуниб етганСабина тез ёрдам ва миллицияга қўнғироқ қилади.\nМаҳмудов ва Хамраева ўша куниёқ қўлга олинган.Мазкур иш бўйича жиноий иш қўзғатилган бўлиб, икки судланувчининг айби тўлиқ исботини топган.


Ушбу мақолани ёзиш керакми ё йўқми деган савол устида узоқ ўйландим. Ёзай десам, худди ўз дўстларимга, ўз ёру-биродарларимга, ўз ҳамшаҳарларимга, ўз халқимга қарата тош отаётгандай юрагимни истиҳола эгаллади. Ўзим ҳам шу халқнинг бир вакилиман. Шу халқнинг нима фазилати бўлса, шу фазилат менда ҳам бор. Шу халқнинг нима айби нуқсони бўлса, айнан шу айби нуқсон менда ҳам бор. Шундай экан шу халққа танаи маломат қилишнинг нима кераги бор деган фикр, ушбу мақолани ёзишимга йўл қўймас эди. Ёзмай десам, шу халққа, ўзимнинг акамга, катта-ю кичик дўст биродарларимга, ўйлаганларимни айтмай хиёнат қилаётгандек бўлавердим.\nБор йўғи бу фикр мулоҳаза-ю деган илинжда, қўлимга қалам олдим. Абдулҳамид Чўлпон ҳазратлари бундан юз йиллар бурун:\nЧорасиз мушкул касалга мубталодур бизни халқ,\nдея ёзган эдилар. Қаранг, юз йиллар олдинги муаммо, бугун ҳам муаммолигича турибди. Бугун ҳам ўша халқ ўша халқ. 100 миллион сўмга мошинасига чапани номер олади-ю, аммо минг сўмга боласига китоб олиб бермайди. Ўзбекистон халқи бир йилда 3 миллард доллар маблағни тўй ҳашамга сарфлайди-ю, аммо бутун Ўзбекистон аҳолиси бир йилда 100 минг долларлик китоб сотиб олмайди. Ҳатто имом Бухорийнинг ҳам китоблари йиллар давомида китоб дўконларида сарғайиб тураверади. Олмония аҳолисининг 95 фойизининг уйида шахсий кутубхонаси бор, минг йиллик маданиятга, маърифатга эга Ўзбекистон аҳолисининг 95 фойизининг уйида шахсий кутубхонаси йўқ.\n“Китобсиз уй – қалбсиз танага ўхшайди”, деган эди Цицерон жаноблари. Биз, Амир Темур бизнинг бобомиз, ўзбек миллати буюклигининг тимсоли, бизнинг фахру-ифтихоримиз дея кўкрак керамиз-у, аммо Амир Темур бобомизнинг ушбу сўзлари бизга мутлақо алоқаси йўқдек, лоқайдмиз: “Китоб барча бунёдкорлик, яратувчилик ва ақл идрокнинг, илму-донишнинг асосидир. Ҳаётни ўргатувчи мураббийдир”.\nКитоб ўқиганда нима ўзгарарди дейишингиз мумкин. Бугунги маънавий қашшоқ ҳаётимиз ўзгарарди. Кейинги қирқ йил ичида бирорта илмий кашфиёт қилдикми? Йўқ. Шахсан мен бирорта оламшумул илмий кашфиёт қилиб олам аҳлини лол қилганимизни эслайолмайман. Бирорта ёзувчимизнинг китоби ҳам жаҳон адабиёти дурдоналарига бориб қўшилганини билмайман. Ҳеч бўлмаганда пахта териш машинасини яратаолмадик. Ҳали ҳам ўша ўша эллик йил аввал пахта далаларимизга кириб келган баҳайбат ва бесўнақай пахта териш машиналаридан фойдаланиб ётибмиз. Ўшалар ҳам худди диназаврлардек, йўқолиб кетди. Ўтган йили пахтани 95 фоизини худди ибтидоий замоналардагидек қўлда тердик. Наҳотки, кичкина кичкина, ихчам ва қулай пахта териш машиналарини яратишнинг иложи йўқ. Наҳотки тўйга сарфлайдиган 3 миллиард доллар маблағни ҳеч бўлмаганда ўндан бирини илму-фанга, маърифатга сарфлашнинг вақти келмади.\n2017 йил июнь ҳолатига кўра, Россияда легал ҳолатда ишлаётган Ўзбекистонлик фуқаролар-1,9 миллион нафарни ташкил этади. Норасмий маълумотларга кўра, “норасмий” ҳолатда Россияда ишлаётган ўзбеклар сони таҳминан 1,3 миллион нафар. Нега Россияга бориб бирорта япон ёки инглиз ишламайди? Чунки, Японияда ҳам, Англияда ҳам илм фан тараққий этган. Бизда эса, ҳамма илму-фан билан эмас, тўй томоша билан банд. Аслида Худо бизга Япониядан ҳам кўра, Англиядан ҳам кўра ер ости ва ер усти бойликлари кўпроқ заминни, Ватанни, юртни, ўлкани тортиқ этган. Мана шу бойликлардан унумли фойдаланишимиз учун бизда ақл идрок, тафаккур етишмайди, яна ҳам аниқроғи, мана шу ақлу –идрокимизни ишлатадиган салоҳият, билим ва уқув, рағбат, шарт- шароит, йўл йўриқ етишмайди. Биз илму фан йўлидамас, айш ишрат, маишат, боқибеғамлик, лоқайдлик, карахтлик, дабдабабозлик, жаҳолат йўлидамиз. Авваллари, йигитларимиз, қизларимиз 20-22 ёшда турмуш қуришар эди. Йигит 23 ёшдан ошса гап сўз бўлиб кетар эди. Ҳозир бу ёш 28-30 ёшга бориб қолди. Йигитлар тўй харажати кўпайиб, тўй қилиш қийинлашиб кетгани, тўйнинг қимматбаҳо даҳмазалари кўпайиб кетгани учун 28-30 ёшга бориб уйланаяптилар.\nҚизларимиз учун 26 ёшда турмушга чиқиш оддий ҳол бўлиб қолди. Бу ҳолат жамиятимизда фаҳшнинг, бузуқликнинг, зинонинг кўпайишига олиб келмоқда. Тўй ҳам муқаддас маросим эмас, исломий турмуш тарзимизга мутлақо зид маросимлардан бири бўлиб қолди. Барчамиз ўзимизни мусулмон фарзандимиз дея кўкрак керамиз-у, аммо икки ёш Худонинг Каломини ўртага қўйиб, ҳаёт йўлларига Оллоҳнинг муқаддас муҳрини босиб, никоҳ кечасини ўтқазаётган паллада, мусулмончиликка зид ишларни қиламиз. Келинни ярим яланғоч кийинтириб ҳаммага кўз кўз қиламиз.\nБундан, 150 йил олдин бизни Рус мустамлакачилари босиб олган эди. Нега? Чунки биз тўй ҳашамга, маишатга, хотинбозликка берилиб кетган эдик. Илм фан қотиб қолган эди. Кашфиётдан, маърифатдан узоқ эдик. Руслар қурол кўтариб келганда биз уларга қарши паншаҳа кўтариб чиқдик. Улар битта замбарак билан юз кишини ер тишлатди. Биз паншаҳамизни кўтарганча орқага қочдик. Улар орқамиздан ўқ узиб, зўрлигини кўрсатди. Хўш бугун-чи? Бугун балки улар қурол кўтариб келмас. Аммо улар ўз ўлкаларида турибоқ, ақл идрок ишлатиб барча бойликларимизни тортиб олмоқда. Бир парча айфон телефон 500 доллар. Бизнинг уч ойлик иш ҳақимиз.\nЎзбекистонда ҳозир юз мингта айфон телефон бор деб ҳисобласак, 50 миллион доллар пулимиз Америкага қараб йўл олмоқда. Бу бизни забт этишнинг янгича йўли эмасми? Компъютерлар, уяли алоқалар хизматига тўланаётган ҳамма пуллар четга чиқиб кетаётгани бизнинг ожизлигимиз, заифлигимиз, моддий жиҳатдан тобелигимиз, қарамлигимиз, уларга тан берганимиз, ютқазганимиз эмасми? Улар бизни забт этаётгани эмасми? Уларга қул эканимиздан далолат бермаяптими? Олтинларимизни, уранларимизни, нефтларимизни, газларимизни улар ишлаб бераётгани ва бойликларимизни ярмини олиб кетишаётгани, бизни забт этаётганлари эмасми? Бойларимиз, амалдорларимиз Ўзбекистон халқининг пулларини, олтинларини Швецария банкларига ўғринча қўйиб, охирида ўзлари касод бўлиб, уларни ҳеч ким қайтариб ололмаётгани, бойликлар ўша давлатларда қолиб кетаётгани нақадар ақлсизлигимиздан, халқимизга хиёнат қилаётганимиздан далолат эмасми?\nНега шунча бойликларни чет элларга олиб бориб яширдиг-у, нега ўз юртимизда битта мактаб қурмадик, битта университет қурмадик. Ахир Ўзбекистонда Олий ўқув юртлари жуда оз-ку? Европа аҳолисининг 40 фоизи олий маълумотли бўлгани ҳолда, Ўзбекистон аҳолисининг бор йўғ-и 7-8 фоизи олий маълумотли-ку? Олий ўқув юртига кириш учун битта ўринга ҳар йили ўнта-ўн бешта одам жонини ҳовучлаб туради, аммо ўнта, ўн бештадан бор йўғи битта одам Олий ўқув юртига киради. Бу фожеа эмасми? Дунёдаги энг катта бойлик ақл эмасми? Агар биз болаларимизни ақлли, заковатли, билимли, иймон эътиқодли қилсак, уларнинг ўзлари бизга пахта териш машиналарини ҳам, компъютерни ҳам, айфонни ҳам ясаб бермайдиларми, бойликларимизга ўзимиз эга бўлмаймизми? Япония, Сингапурнинг ўзининг ҳеч қандай бойлиги йўқ. Аммо уларда ақл бўлгани учун бутун дунёнинг бойлигига эга бўлиб турибди. Бутун дунё бойлиги ҳисобига шоҳона ҳаёт кечирмоқда.\nАмерика коинотга тинимсиз фазовий кемаларни учирмоқда. Аммо бизнинг ҳатто велосипед ишлаб чиқарадиган заводимиз йўқ. Асакада ишлаб чиқарилаётган машиналаримизнинг бирортасини бирор жойида Ўзбекистонда ишлаб чиқарилган деган ёзув йўқ. Амир Темур бобомиз бутун дунёдан илм аҳлини йиғиб, дунёнинг энг қудратли давлатини қурган эдилар. Чунки, ақлли одамлар бутун дунёни бошқаришини билган эдилар. Ўша анъана бугун ҳам давом этмоқда. Америка, Хитой, Англия бутун дунёга жар солиб ақлли одамларни йиғмоқда. Биз эса, ўзимизда бор ақлли инсонларни, зиёлиларни қадрига етганимиз йўқ. Зиёлиларнинг маоши энг кам маошдир. Битта тадбиркор бир кунда топадиган пулни, зиёли ўнта китоб чиқариб ҳам топаётгани йўқ. Шунинг учун зиёлиларимиз иш излаб чет элга кетишга мажбур бўлмоқда. Ўзбекистон эса ишлаб чиқарувчи плантацияга айланиб бормоқда. Уни босиб олувчилар, аввалгидай қурол яроғ билан эмас, ақлу-идрок билан босиб олиб, тобора ўзига қарам қилмоқда.\nЁмоннинг бир қилиғи ортиқ деганларидай, илмсизлик, жаҳолат, ўзи туғилиб ўсган Ватанни севмаслик, миллатни севмаслик юртимизда порахўрликни ривожлантириб юборган. Порасиз бирор ишингиз битса, бу ниҳоятда ҳайрон қоларлик ҳол. Хитой 2000 йилдан буён 20 минг порахўр амалдорни ўлим хукми билан жазолагандан сўнг, иқтисодиёти, маданияти гуркираб ўсиб кетган ва Америка юз йил мобайнида ишлаб чиқарган цемент маҳсулотларини икки йилда ишлаб чиқарган экан. 4 млн километр асфальт йўл қурган экан.\nКейинги ўн йилликда Хитой давлати 300 минг дона кўприк қурган, бу кўприкларнинг мингтаси бир километрдан узунроқ экан. Хитой бир йилда 20 миллион дона автомобил ишлаб чиқарар экан. 2000 йилдан буён ҳар йили 100 дона аэрапорт қурар экан. Хуллас, бундай рақамларни келтираверсак, одамни капалаги учади. Бу ҳаммаси порахўрлик йўқолганининг, илм фан ривожланганининг, одамлар тўй ҳашамга эмас, китоб ўқишга, маърифатга, билимга, ҳалолликка, тўғриликка интилганининг, ўз Ватанларини жон жаҳдлари билан севганлигининг шарофатидир. Илм олиш қандай бўлади, дея савол беришингиз мумкин. Бу биз учун янгилик эмас. Бунда бизга ота боболаримизнинг қандай илм олганликлари намуна бўлиши мумкин. Биз бу борада ҳам бошқалардан эмас, ўз юртимизда яшаб ўтган, ўз томирларимиз туташиб кетган ота боболаримиз бизга яққол ўрнак бўлиши мумкин. Бунга баъзи мисоллар келтираман.\nМуҳаддислар султони Имом Бухорий илм сирлари билан қизиқиб, дунё кезиб, олтмиш мингдан зиёд ҳадис тўплаганида 16 ёшдан эндигина ошганди. Шунингдек, у зотнинг 63 йиллик умри давомида амалга оширган ишлари бутун умрига таққосланса, 63 йилдан ҳам ортади. Имом Бухорий 300 000 ҳадисни ёд билган. Форобий жуда ёшлигиданоқ тил ўрганиш билан шуғулланиб, умри давомида 70 дан кўп тилда мулоқот қила олган. Беруний бобомиз ўттизга яқин тилларни билган ва мулоқот қила олган. Абу Али ибн Сино бобомиз ҳам етти ёшликларида Қурони Каримни ёд олиб, юзга яқин маърифий китобларни битганлар. Амир Темур бобомиз 15 яқин тилни билиб, 29 давлатни ўзига бўйсундирган, забт этган, ҳарб илмининг отаси бўлган.\nСаъд ибн Абу Ваққос 17 ёшда Аллоҳ йўлида биринчи ўқни отган ва маслаҳат соҳиблари бўлмиш олти кишидан бири бўлган ва Расулуллоҳ саллоллоҳу алайҳи васаллам унга ишора қилиб "бу менинг тоғам, қани ҳар бир киши менга ўзинининг мана шундай заковатли тоғаси борлигини кўрсатсин-чи !?" деб илм аҳли билан фахрланганлар.\nҚАРОҒИМДАСАН ташвишга солаётган муаммолар миллатни КЎЗ ёҳуд ВАТАН


Тошкент шаҳрида ёки вилоятида пропискадан ўтганининг биринчи йили давомида ажрашиш қайд этилса, эр ёки хотин доимий пропискадан маҳрум бўлади.\nБу ўзгартиш 25 апрель куни Ўзбекистон президенти томонидан имзоланган ва 26 апрель куни кучга кирган қонунда кўзда тутилган.\nТошкент шаҳар Яшнобод тумани ОВИР (Фуқаролар чиқиш-киришини қайд қилиш идораси) даги Озодлик манбасининг айтишича¸ сохта никоҳлар боис Тошкентдаги пропискага қўйиш тизими ўзгартирилган:\n- Яшнобод туманида сохта никоҳ, яъни оила қуришни кўзламай фақат прописка учун пул эвазига тузилган никоҳ бўйича бир нечта жиноий иш очилган. Биз бунақа холлар бўйича тахлилий баëн ëзиб, прописка ҳақидаги қонуннинг заиф тарафларини очиб берган эдик. Билишимча, Тошкентдаги доимий прописка бекор қилинишига ажрашиш сабаб бўлиши ҳақидаги модда соҳта никоҳлар кўпайган мавжуд вазиятдан келиб чиқиб қўшилган¸ дейди манба.\nТошкент шаҳри ва вилоятида пропискадан ўтиш тўғрисидаги қонун 2011 йилда қабул қилинган эди.\nУнда Тошкент шаҳри ва Тошкент вилоятига пропискага қўйилиши мумкин бўлган фуқароларнинг 12 тоифаси келтириб ўтилган, шу тоифалардан бири Тошкент шаҳрида пропискага эга шахс билан никоҳдан ўтганлар ҳисобланади.\nБу қонун Ўзбекистон консттуциясида кафолатланган фуқароларнинг эркин ҳаракатланиш ҳуқуқига зиддир.\nЭшик ëпиқ бўлгани учун тешикдан кириш амалиëти\n25 апрелгача бўлган ҳолатда эр ëки хотин доимий прописка қилинган уй-жойда камида бир йил биргаликда яшаётган бўлса Тошкент шаҳри ва вилоятида прописка қилинади.\nБу ҳолат эса прописка қилиш учун қилинаëтган “никоҳлар” кўпайишига сабаб бўлгани айтилади.\nОзодлик манбаси фуқаролик ишлари бўйича Учтепа туманлараро судида кўрилган соҳта никоҳ можароси борасида тафсилотларни айтиб берди:\n- Суд мажлисида аниқланишича, Анвар исмли йигит Дилором исмли аëл билан Чилонзор тумани ФҲДЁ бўлимида никоҳдан ўтишган. Бироқ бу никоҳ оила қуриш мақсадида эмас, балки ўзаро келишилган шарт асосида тузилган. Тарафлар оилавий муносабатларга киришмаган, умумий рўзғор юритмаган. Келишувга кўра, Чилонзор туманидаги уйни жавобгар Анвар “ҳадя” тариқасида қабул қилиб, Тошкент шаҳрига доимий рўйхатга ўтиши, бунинг учун Дилоромга уйланиши ва “никоҳ”дан кейин уйни унинг номига расмийлаштириб бериши, шундан кейин судга ариза бериб, ажрашиш керак бўлган.\nМанбанинг айтишича¸ бу сохта никоҳдан кўзланган мақсад Тошкент шаҳрига доимий рўйхатга ўтиш ва уйни ўз номига расмийлаштириш бўлган.\nТошкент пропискаси бўлмаган ўзбек пойтахтда ишлай олмайди\nТошкентда қайддан ўтмаган Ўзбекистон фуқаролари пойтахтда кўчмас мулк сотиб олиш ва ишлаш ҳуқуқидан мосуво қилинган.\nВазирлар Маҳкамасининг 54- қарори 2016 йил, 26 февралда қабул қилинган қарорига кўра. Қорақалпоғистон Республикаси ва вилоятлардан келган Ўзбекистон фуқаролари Тошкент шаҳри ва Тошкент вилоятида махсус рухсатномасиз ишлаётганда қўлга тушиб қолса, доимий яшаш жойига мажбуран чиқариб юборилади.\nМаҳаллий инсон ҳуқуқлари ҳимоячилари ва қатор халқаро ташкилотлар, хусусан Хьюман Райтс Уотч ташкилоти Ўзбекистонда Совет ҳукумати ихтироси бўлган прописка тизими Ўзбекистонда ҳануз сақланиб қолганини, Тошкент амалда мамлакатнинг ўз фуқаролари учун деярли ёпиқ шаҳарга айлантирилганини мунтазам танқид қилиб келар эди.\nТошкентнинг ëпиқлиги интернетдаги Eltuz.com нашрида ҳажв ҳам қилинди.\nКузатувчиларга кўра¸ 26 апрель куни кучга кирган қонун бу соҳадаги вазиятнинг янада абгорлашганидан далолатдир.


10:10 / 24.04.2019 981 pdf Ўқиш режими + -\nШаржада ташкил этилган ботаника боғида Қуръон ва суннатда номлари зикр қилинган 50 хилдаги ўсимликлар етиштирилмоқда. Бу ҳақда Golf News ахборот манбаси хабар беради.\nШу сабабдан ҳам у Ислом боғи деган ном олган. Мазкур боғ 2014 йилда Шаржа атроф-муҳитни ҳимоя қилиш уюшмаси томонидан ташкил этилган.\nУшбу боғдаги ўсимлик ва дарахтлар орасида зайтун, анжир, узум, анор, пальма, заъфарон, акация, хардал каби Қуръон ва суннатда зикр этилган 50 га яқин ўсимлик ва мевалар етиштирилмоқда.\nБу ерда зиёратга келувчиларга Ислом динининг атроф-муҳитга қандай муносабатда бўлиши, шифобахш ўсимликларнинг хосиятлари ҳақида маълумотлар берилади. Шунингдек, Ислом ботаника боғида зиёратчилар учун барча шарт-шароитлар яратилган. Улар энг хушбуй ҳидли агар ва окалиптус дарахтларини томоша қилишлари мумкин.\n2014 йилдан буён ушбу боғни 1 миллионга яқин киши зиёрат қилган.\n09:30 / 24.04.2019 1986\n13:40 / 24.04.2019 2902\n872 12:40 / 19.01.2019\n822 08:00 / 05.01.2019\n2216 11:54 / 10.07.2018\nҲаж сафарига кетаётганлар билан мулоқот\nЖорий йилнинг 2 август куни Ўзбекистон мусулмонлари идорасида ҳаж сафарига кетаётган зиёратчилар билан мулоқот ўтказилди.Учрашувда Шайх Абдулазиз Мансур Саудия давоми...\n724 09:00 / 03.08.2019


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳайдовчи автоҳалокат жойидан қочиб кетганига гувоҳ бўлсангиз...\t11:44, 02 апрель 2016\t“Куни кеча йўлда кетаётиб бир ҳолатнинг гувоҳи бўлдим. Катта тезликда келаётган автомобиль пиёдани туртиб юбориб, ўзи қочиб кетди. Нима қилишни билмай қолдим. Мана шундай ҳолларда қандай йўл тутиш керак. Менинг гувоҳлигим воқеага аниқлик киритишда аҳамиятга эгами?”


ИЖТИМОИЙ СИЁСАТНИ ЧУҚУРЛАШТИРИШ - Ўзбекистон овози газетаси\nИталия Республикаси ривожланиб бораётган кўппартияли тизимга эга. Мамлакат конституциясининг 49-моддасига кўра, сиёсий партиялар фуқароларнинг мамлакат сиёсий ҳаётида иштирок этиш ҳуқуқини таъминлайдиган эркин бирлашмадир. 2013 йил 24-25 февраль кунлари бўлиб ўтган муддатидан олдинги сайловларда Италия парламентининг қуйи — Депутатлар палатасига 630 нафар депутат, юқори палата — Сенатга 315 нафар аъзо сайланди. Мамлакатнинг йирик партиялари мутлақ кўпчилик ўринларни қўлга кирита олмади ва улар кичикроқ партиялар билан коалиция тузишига тўғри келди.\nАввало, нима учун Италияда муддатидан олдин сайлов ўтказилди, деган саволга ойдинлик киритиш керак бўлади.\n2008 йилги парламент сайловларида Халқ эркин партияси етакчилик қилаётган ўнг марказчилар коалицияси Шимолий лига билан бирга Депутатлар палатасида ҳам, Сенатда ҳам мутлақ кўпчилик ўринни эгаллаган эди. Халқ эркин партияси етакчиси Сильвио Берлускони эса Президент томонидан учинчи бор ҳукумат раҳбари этиб тайинланган. Маълумки, бу партиянинг асосий суянадиган қатлами йирик сармоядорлар, бой-бадавлат кишилар, катта молия ва саноат тармоқлари мулкдорлари ҳисобланади. Шу сабабли асосан ижтимоий масалалар ва ижтимоий ҳимоя ғояларини илгари сурадиган Демократик партия ўз иттифоқдошлари билан бирга асосий оппозицияда бўлиб келди.\n2010 йил июлга келиб, Депутатлар палатаси спикери ва Миллий альянс партиясининг собиқ етакчиси парламент қуйи палатасида етакчи мавқега эга бўлган коалициядан юз ўгирганидан кейин у тузган ҳукуматда инқироз даври бошланди. Қанча уринмасин Берлускони ўз мавқеини сақлаб қололмади. Ҳатто Халқ эркин партиясини тугатиб, ўз тарафдорлари билан янги тузган Италиянинг келажаги ва озодлиги учун партияси ҳам унга ёрдам беролмади. 2010 йил охирида у парламентда янги тузган Масъулиятли ташаббус гуруҳи ёрдамида ҳукуматга билдирилган ишончсизлик вотумидан қийинчилик билан сақланиб қолган эди. 2011 йил ноябрь ойига келиб, Европа иқтисодий инқирози чуқурлашгани натижасида Президент Наполитано Берлусконини ҳукумат раҳбарлигидан истеъфога чиқарди. Унинг ўрнига тайинланган Марио Монти Шимолий лига ва Италия қадрли партиясидан ташқари парламентда етакчи ўринларни эгаллаган барча сиёсий партияларнинг кенг қўллаб-қувватлаши натижасида иқтисодиёт ва молия соҳасида қатор тизимли ислоҳотларни амалга оширди.\n2012 йил декабрь ойида Депутатлар палатасида ҳукуматга ишонч билдириш масаласи овозга қўйилганда Берлускони коалицияси депутатлари овоз беришдан ўзларини тийганидан сўнг Марио Монти ҳам истеъфога чиқди. Ўнг марказчилар ва сўл марказчилар блоклари ўртасидаги муносабатлар боши берк кўчага кириб қолган ана шундай бир вазиятда Президент партиялар вакиллари билан маслаҳатлашиб, парламентни тарқатиб юборди ва янги сайловларни эълон қилди.\n2013 йил февраль ойида Италия Республикаси парламентига навбатдан ташқари умумий сайловлар ана шундай инқироз ҳолатида, сиёсий ҳаётдаги беқарорлик, мамлакат ижтимоий ҳаётидаги танглик вазиятида бўлиб ўтди. Сайловчилар олдида бир савол турар эди. Қандай ғоя, ким таклиф этаётган йўл мамлакат ҳаётини барқарорлаштиради, ижтимоий турмушда ўзгаришларга олиб келади, инқироз оқибатларидан қутқаради?\nТаъкидлаш керакки, Жанубий Европада, Апеннин яриморолида жойлашган Италия парламентар республика ҳисобланади. Шу сабабли парламентда қандай кучлар ҳал қилувчи роль ўйнаши мамлакат ҳаёти учун жуда катта аҳамиятга эга.\nСоциал-демократия ғояларини илгари сурадиган Италия демократик партияси 2008 йилги сайловлар натижаларига кўра, Депутатлар палатасида ҳам, Сенатда ҳам иккинчи ўринни эгаллаган эди. Охирги сайловларда эса бу партия 300 тага яқин жойни қўлга киритди ва ўз иттифоқдошлари билан бирга 340 та депутатлик ўрнини банд этиб, қуйи палатада мутлақ кўпчиликни ташкил этди.\nХалқаро экспертлар, сиёсатшуносларнинг таҳлилларига кўра, Демократик партия бу муваффақиятга эришишининг асосий сабаби у илгари сураётган ғоя, кўтариб чиқаётган масалаларнинг нақадар долзарблигида эди. Партиянинг дастури асосан икки йўналишни қамраб олди. Булар ижтимоий сиёсатни фаоллаштириш, сиёсий ҳаётни барқарорлаштириш масалаларидир.\nЖаҳон молиявий-иқтисодий инқирози ҳамон давом этаётган, хусусан, Италияда ҳам ижтимоий вазият танг аҳволга келиб қолган бир пайтда ижтимоий ислоҳотларни чуқурлаштириш долзарб аҳамиятга эга эди.\nТаҳлилчиларнинг фикрича, бугунги кунда ижтимоий ҳаётни барқарорлаштирмасдан, ижтимоий ислоҳотларни узоқни кўзлаб, мутаносиб олиб бормасдан туриб бошқа бирор соҳада катта муваффақиятга эришиш қийин. Айниқса, одамларни ишсизликдан ҳимоя қилиш, ижтимоий ҳимояни мустаҳкамлаш, ижтимоий ёрдамга муҳтож қатлам манфаатини ҳимоялаш аҳолининг умумий кайфиятини, юритилаётган сиёсатга муносабатини белгилайдиган муҳим омиллардир.\nЭътибор қаратиш керакки, 2008 йилги сайловларда парламентнинг иккала палатасида ҳам кўпчилик ўринларни эгаллаган бўлса-да, бир неча бор номини ўзгартирган, лекин асосан консерватив либерализм, либерализм ғояларини илгари сурган Халқ эркин партияси 2013 йил сайловларида иккала палата бўйича ҳам ўз позицияларини бой берди.\nБу нарса либерал ғоялар анча эскириб, жозибасини йўқотаётганлигини кўрсатмоқда. Дарҳақиқат, ижтимоий сиёсат, ижтимоий ҳаётнинг барқарорлиги, ўз ҳаёти фаровонлигини таъминлашга хизмат қиладиган ғоялар одамлар учун ҳар доим муҳимроқ бўлган.


Қонун лойиҳасида қандай нормалар белгиланмоқда? – Қонунчилик муаммолари институти\nҚонун лойиҳасида қандай нормалар белгиланмоқда?\n2022 йил 18 апрель куни Олий Мажлис Қонунчилик палатасидаги “Адолат” СДП фракциясининг навбатдаги йиғилиши бўлиб ўтди.\nУнда “Давлат кадастрлари тўғрисида”ги Ўзбекистон Республикасининг Қонунига ўзгартиш ва қўшимчалар киритиш ҳақида”ги қонун лойиҳаси фракция аъзолари томонидан атрофлича кўриб чиқилди.\nЙиғилишда таъкидланганидек, қонун лойиҳаси билан Давлат солиқ қўмитаси ҳузуридаги Кадастр агентлиги Миллий географик ахборот тизимини юритиш соҳасидаги махсус ваколатли орган ҳисобланиши белгиланмоқда. Ушбу масалада хорижий мамлакатлар тажрибаси ўрганилганлиги, барча ривожланган мамлакатларда давлат кадастрини географик ахборот тизими ёрдамида юритиш геодезия, картография соҳасидаги давлат органи ёки ташкилотига юклатилганлиги таъкидлаб ўтилди.\nШунингдек, хориж мамлакатларида ҳудудлар кадастри алоҳида эмас, балки марказлаштирилган тарзда юритилиши, бу ўз навбатида ҳар бир ҳудудда маълумотларни қайта ишлаш марказини яратиш, мутахассисларни жалб қилиш каби ортиқча харажатларни камайтириш имконини беради.\nФракция аъзолари таъкидлашича, қонун лойиҳасининг қабул қилиниши Ўзбекистон Республикаси ва унинг айрим ҳудудлари табиий-иқтисодий салоҳиятининг ягона умумдавлат ҳисоб-китоби юритилишини, баҳоланишини таъминлашга қаратилган ахборот тизимлари, уларда сақланадиган, юритиладиган маълумотларнинг аниқлигини оширишга хизмат қилади. Савол-жавобларга бой бўлган тадбирда қонун лойиҳаси депутатлар томонидан қўллаб-қувватланди.\nЙиғилишда муҳокама этилган қонун лойиҳалари бўйича фракция аъзолари томонидан партия позициясидан келиб чиққан ҳолда таклиф ва муносабатлар билдирилди. Кун тартибидаги масалалар юзасидан фракциянинг тегишли қарори қабул қилинди.


Технология » Страница 42\nсана : 24-02-2018 / Янгиликлар, Технология\nЭнди Ўзбекистонда ҳайдовчиларни тайёрлаш ва малакасини ошириш фаолияти билан шуғулланиш ҳуқуқи белгиланган талабларга жавоб берадиган барча хўжалик юритувчи субъектларга берилади.\nЯнги авлоддаги 5G мобил тармоғи Пёнгчангда ўтаётган қишки Олимпиадада дебют қилди: ундан нафақат бобслейчиларнинг чаналарига ўрнатилган камералардан трансляция қилиш, айтайлик, ёввойи қобонларни ҳайдаб юборишда ҳам фойдаланса бўлади, деб ёзади Meduza.\nТошкент шаҳрининг "Яшнобод” инновация технопарки резиденти бўлган "My Air Group IT Service” масъулияти чекланган жамияти мутахассислари томонидан яна бир инновацион ишланма яратилди. Бу ҳайдовчилик гувоҳномаларини текширишнинг автоматлаштирилган тизимидир. Бу ҳақда "Халқ сўзи”\nЭнди Ўзбекистонга ташриф буюрган сайёҳларга қимматбаҳо роуминг муқобили сифатида мобил сим-карталар таклиф этилади.\nсана : 22-02-2018 / Технология, Жиззах янгиликлари, Ҳуқуқ\nМутахассисларнинг таъкидлашича, ушбу камералар орқали 500 метр масофадаги воқеаларни кузатиш мумкин. Рақамли ускуналар кундузи 300-400, кечаси 200 метр узоқликдаги фуқаронинг шахсини аниқлаш имконини беради. Табиийки, камера борлигини сезган фуқаро қонунга зид хатти-ҳаракатлардан тийилади.\nЖиззахдаги жисмоний ва юридик шахслар диққатига !!!\nсана : 21-02-2018 / Технология, Жиззах янгиликлари\nЎзбекистон Республикаси Президентининг Виртуал қабулхонаси фаолиятини янада такомиллаштириш, жисмоний ва юридик шахслар учун давлат органларига мурожаат қилишда қўшимча қулайликлар яратиш мақсадида, 2018 йил 1 февралдан эътиборан Ўзбекистон Республикаси Президентининг Виртуал қабулхонаси ахборот\nЖиззахда ўқувчилар Авиация билим юрти билан танишди\nЖиззах шаҳридаги умумтаълим мактаблари ўқувчиларининг Жиззах олий ҳарбий авиация билим юртига экскурсияси ташкил этилди.\nсана : 20-02-2018 / Технология, Дунё\nЯпониянинг Sumitomo Forestry компанияси 2041 йилгача дунёдаги энг баланд ёғочли осмонўпар бино қуришни режалаштирмоқда. У шу тариқа ўзи таъсис этилганлигининг 350 йиллигини нишонлаш истагида, деб хабар бермоқда Би-би-си.


Нега ультрабинафша микробларни шу қадар самарали ўлдиради? – Ўзбекистон миллий олимпия қўмитаси\nНега ультрабинафша микробларни шу қадар самарали ўлдиради?\nУльтрабинафша – инсон кўзига кўринмайдиган электромагнит нурланишдир. У ажойиб хусусиятга эга: УБ тўлқинлари сиртларни микроблардан самарали зарарсизлантиради. Улар қандай ишлайди? Нима учун микроорганизмлар учун ультрабинафша таъсирчан ва бу одамларга хавфли?\nБактерияларни оммавий қирғин қилиш қуроллари\nУльтрабинафша нурланишининг асосий манбаи қуёшдир. Иссиқлик энергияси билан биргаликда у электромагнит нурланишни чиқаради, унинг бир қисми атмосферадан ўтиб, бизга ўтади.\nУльтрабинафша нурланишининг тўлқин узунлиги 400 дан 100 нанометргача. Тўлқин узунлиги 280 дан 180 нм гача бўлган УБ нурлари бактериялар учун ҳалокатли ҳисобланади.\nУльтрабинафша тўлқин узунлиги кўринадиган нурга қараганда қисқа\nУльтрабинафша принципи тирик ҳужайралардаги кимёвий алоқаларни бузилишига асосланади. Вайрон қилувчи ёруғлик кванти тиминга таъсир қилади. Бу танамиздаги асосий молекула – ДНКни ташкил этадиган тўртта нуклеотидлардан биридир.\nНурланаётганда тиминлар бир-бири билан бирлашиб, қўшалоқ спиралнинг бутун тузилишини бузади. Ультрабинафша нурланишига қанча узоқ вақт таъсир қилсангиз, шунчалик кўп ДНК парчаланади. Ҳужайрада мутация юзага келади ва микроб нобуд бўлади.\nAйнан шу усулда шифохоналар дезинфекция қилинади. Бироқ, микроорганизмларнинг тўлиқ йўқ қилинишига эришиш мумкин эмас. Баъзи бактериялар турлари ва ультрабинафша замбуруғларнинг аксарияти қўрқмайди.\nУльтрабинафша одамлар учун хавфлими?\nУльтрабинафша оддий организм учун энг хавфлидир. Aммо одамларда ва бошқа кўп ҳужайрали мавжудотларда ҳужайрали ҳимоянинг кучайтирилган механизмлари анча юқори.\nТери ҳужайралари пигмент меланинини ишлаб чиқади ва қуёшдан куйиш қалин қатламини ҳосил қилади. Меланин ҳаддан ташқари иссиқликдан ҳимоя қилади, ультрабинафша нурларини олади ва эркин радикалларни зарарсизлантиради. Шундай қилиб, одам зарарли нурланишдан ҳимояланган.\nТўғри, ультрабинафша танга ҳаддан ташқари таъсир қилиш билан куйишга айланади. Шунингдек, нурланиш одамнинг ҳужайраларида мутациялар тўпланишига олиб келиши мумкин. Шу сабабли, меланома – тери саратони ривожланиши мумкин.\nОддий шароитларда биз қуёш нурларидан қўрқмаслигимиз керак 🙂 Бундай шароитда ультрабинафша нурлар фақат фойдалидир.\nМақола Николаев Мерзляков томонидан танланган\n18 Iyul, 2020|Спорт ва маданият, Янгиликлар|


"Men - ko‘rinmas odam" китоби, Anvar Namozov\nКўринмас одамга айланиш — кўпчиликнинг орзуси. Бундай одамни кўриш эса ундан ҳам кўпроқ одамнинг орзуси. Айримлар — худди “Мен — кўринмас одам” қиссасидаги Йўлдош каби — уни кўнгил кўзи билан кўради.\nИстеъдодли адиб эса сўз сеҳри ила кўринмас одамни бор бўй-басти ила қаршингизда намоён эта олади. Ўз армонига, изтиробига, қувонч ва қайғусига, фожиасига, йўқотишларига, муҳаббатига эга кўринмас одам. Ўқувчи уни яхши кўриб қолади, унга ачинади, унинг келгуси тақдирини ўйлаб қийналади.\n“Мен — кўринмас одам” ана шундай асар.\nАлбатта, ўқувчилар эътиборига ҳавола этилган ушбу саргузашт-қисса таассуротларини узоқ баён этишим мумкин. Аммо, муаллифдан ибрат олган ҳолда, ҳукм чиқаришни китобхонларнинг ўзларига қолдириш мақсадга мувофиқдек туйилди.\nEvgeniy Serafimovich Veltistov\nAxloki Kabir - ARASTU


Жаҳон киносида “интеллектуал фильм”нинг ўрни - www.ziyouz.uz\nБош саҳифа Илм ва фанСанъатЖаҳон киносида “интеллектуал фильм”нинг ўрни\nБугунги дунё кино санъатида асосан икки турдаги фильм етакчилик қилади: биринчиси оммабоп фильмлар, икинчиси муаллифлик фильмлари. Умуман, оммабоп фильмлар кино саноатининг катта қисмини эгаллайди. Шунга қарамай, интеллектуал кино – муаллифлик киноси ўз йўлидан оғишмай, аксинча, тинимсиз янгиланишлар жараёнида тараққий этиб келмоқда.\nБизнинг давримизга келиб санъатнинг барча соҳаларига оммавийлик ўз таъсирини кўрсатиб бўлди. Шу жумладан, кинога ҳам. Бироқ, оммабоп фильмларга қарши ўлароқ хослар киноси – интеллектуал кино катта бир оқим сифатида қудратга эга бўлди. Муаллифлик киноси инсонни ташқаридан эмас, ичкаридан таҳлил этишга киришди. Бунинг учун “кино тили”нинг янгича шакллари, ифода ва тасвир усулларини излашга киришди.\n“Муаллифлик киноси” назариясига “Cahier du Cinema” журнали танқидчилари асос солдилар. 1954 йилда “Муаллифлик киноси” атамаси илк бор ушбу журналда кинотанқидчи ва бўлажак режиссёр Франсуа Трюффонинг “Француз киносидаги ягона тенденция” номли мақола-манифестида тилга олинади. “Муаллифлик назарияси” пайдо бўлгунига қадар сценарий муаллифи, режиссёр, композитор ва актёрлар ҳамкорлигида яратиладиган фильмлар киномаҳсулотнинг асосий шакли бўлиб келган. Муаллифлик киносида режиссёр бутун кино жараёнининг ҳал қилувчиси ва кинофильм муаллифи сифатида майдонга чиқади. Режиссёрнинг “мен”ини кўрсатувчи визуал услуб, муайян мавзулар, сюжет, актёр ижроси ва жанр унсурларига “муаллифлик нуқтаи назари” муаллифлик киноси ва унинг назариясига асос бўлди. Кинофильм устида бутун бошли жамоа ишлашига қарамай, фильмни суръатга олиш гуруҳининг бутун фаолияти худди мусаввирнинг картинаси ёки ёзувчининг романи каби режиссёрнинг мақсадини ифодалашга хизмат қилади.\nМуаллифлик киносининг умумий моҳияти бевосита режиссёрнинг интеллектуал салоҳиятига боғлиқ. Режиссёр-муаллифлар одатда сценарийнавис, продюссер ва монтаж усталарини ўз атрофида бирлаштиради.\nБу йўналишда буюк натижалар кўрсатган режиссёрлар номларининг умумий йиғиндиси “канон” дейилади. Кинематография тарихида “муаллифлик канонлари”нинг ҳам бир нечта гуруҳлари мавжуд. Арт-синеманинг юқори муваффақиятларига эришган ва халқаро воқелик сифатида эътироф этилган “йирик канон” – Феллини, Антониони, Бертолуччи, Пазолини, Висконти, Бергман, Годар, Трюффо, Рене, Тарковский, Вендерс, Херцог, Фассбиндер, Бунюэль, Занусси, Вайда каби буюк режиссёрлар номлари билан боғлиқ.\nАрт-синема моделида сезиларли даражада голливудча моделнинг маданий ва иқтисодий таъсири борлигини инобатга олиш лозим. “Арт-синема институтция каби” номли мақола муаллифи Стив Нил буни ХХ асрнинг биринчи ўттиз йиллигида Франция, Италия ва Германия кинематографияси мисолида аниқ кўрсатиб ўтган. Жумладан, у ҳар бир миллий кино саноати томонидан ишлаб чиқилган фильмлар бозорда ўз ўрнини топиши учун Голливуд билан рақобатлашиб, ҳар қандай вазиятда ўз маҳсулотини голливудча маҳсулотдан алоҳида ажратиб кўрсатишга интилади. Буни амалга оширишнинг энг самарали усулларидан бири – юксак санъатга ва ушбу мамлакатнинг махсус маданий анъаналарига мурожаат этишдир”, деб ёзади.\nМуаллифлик киноси тарихи бир неча лавҳаларга бўлинадики, улар орасида сабаб-вақт боғлиқлиги мавжуд эмас. Бироқ, уларнинг барида персонажнинг ички ҳолатига сезиларли эътибор қаратилади. Тўғри, оммабоп кино ҳам маънавий мақсадда изланади, инсоннинг шахсий олами тасвирига эътибор қаратади. Лекин унда фильм охирига қадар муаммо ўз ечимини топади. Муаллифлик киносида инсон ёки у билан боғлиқ мураккабликлар фақатгина тадқиқ этилади. Образнинг тақдирига аниқ ечим кўрсатиш бундай фильмга хос эмас.\nМуаллифлик фильмларининг сюжетида персонажлар характерининг ички ривожини кузатиш, таҳлил этиш муҳим ўрин тутади. Картинада вақт бўйича тафовутлар, нохронологик тартибда жойлаштирилган эпизодлар, ҳикоянинг асосий чизиғидан узоқ вақтга чекинишлар бўлиши мумкинки, бу томошабинни шахсий тушунча ва маъно интерпретациясига ундайди.\nБундай фильмлар кино соҳасидаги экспериментал ва авангард йўналиш сифатида баҳоланади. Кинематографик авангарднинг туғилиши Жорж Мельес, Дэвид Гриффит ва Сергей Эйзенштейн ижоди билан боғлиқ. Айнан уларнинг ишларида “кино тили” деб аталувчи тушунча кузатилади. Ушбу кинода ҳам режиссёр шахси мутлақ принципиал аҳамиятга эга бўлса, унинг ғоялари ва эстетик идеалларининг ифодаси эса фильм асосини ташкил этади. Ўша даврда, кейинчалик “Янги тўлқин” арбоблари “муаллифлик киносининг характерли аломатлари” деб белгилаган хусусиятлар аниқланади. ХХ асрнинг 20-30 йилларидаёқ фильмлар оммавий аудитория учун мўлжалланган кўнгилочар кино ва интеллектуал аудиторияга мўлжалланган жиддий кино санъатига бўлиниши мумкин эди. Англияда Альфред Хичкок ва Айвор Монтегюлар “Фильмлар жамияти”ни тузиб, фильмлар сотиб олар эди. Уларнинг фикрича, бу фильмлар “бадиий ютуқлар” эди. 1940 йилларда АҚШда Арт-хаус тушунчаси юзага келиб, мустақил равишда фильм ишлаб чиқариш компаниялари фильмларини намойиш этишга ихтисослаштирилган кинотеатрлар шундай аталарди.\nКинематография тараққиётида кўплаб кашфиётлар авангарднинг кириб келишига йўл очган. Авангард қандай шаклда юзага келмасин, ривожланишнинг табиий ва зарур босқичи сифатида анъанавий-эстетик меъёрлар билан бир қаторда, мавжуд бадиий амалиёт шакллари ва методларини ҳам вайрон қилади, бу ўз-ўзидан бадиий ифоданинг янги шакллари пайдо бўлишига имкон беради. Шу сабаб, авангард фаол кириб келади. 1920 йиллар киноавангардининг бадиий амалиёти “Янги тўлқин” неоавангардини юзага келтиради. “Янги тўлқин” муаллифлик киносида анъанавий кинонинг мумтоз ютуқлари сақланган ҳолда, “кино тили”нинг янгиланиш жараёни, бадиий новаторлик содир бўлади. “Авангард фильм” тушунчасига биринчилардан бўлиб, Луи Деллюк ўзининг фильмлари ва назарий ишлари орқали аниқлик киритади. У фотогения, яъни, “киноифодавийлик назарияси”ни илгари сурган. Деллюк фильм яратишда анъанавийлик ва томошабопликка урғу бериш ўрнига, персонажнинг ички интилишини ифодалашни таклиф этади.\nХХ асрнинг биринчи чорагида муаллифлик фильми композициясининг муҳим тамойили сифатида ички монолог назарияси юзага келади. У муаллифлик киносининг кейинги тарихида ҳам ўз аҳамиятини сақлаб қолди ва ривожланишда давом этди. Ушбу назария доирасида воқеалар яхлитлиги ва тадрижийлиги эмас, муаллиф ёки қаҳрамон ҳиссиётлари, ўй-фикрларининг мантиғи ва ҳаракатини аниқ ифодалаш мумкин.\nЎзДСМИ “Овоз режиссёрлиги ва операторлик маҳорати” кафедраси ўқитувчиси\n← Аввалги Аввалги Муҳаммад Ҳалим Ёрқин. “Санглох” сўзлиги\nКейинги → Кейинги: Шер Муҳаммад Мари. Савдойи (ҳикоя)


Сиз шу ердасиз: Бош саҳифа Саҳобийлар ҳаёти Абдуллоҳ ибн Масъуд\nИсми Абдуллоҳ, куняси Абу Абдурраҳмон. Отаси Масъуд Бани Зуҳра қабиласидан, онасининг исми Умму Абд.\nУ Расулуллоҳ (с.а.в.) билан танишувини қуйидагича хотирлайди: «Мен Уқба ибн Абу Муайтнинг қўйларини боқардим. Кунларнинг бирида Расулуллоҳ (с.а.в.) Абу Бакр (р.а.) билан ўтиб қолдилар. Расулуллоҳ (с.а.в.) мендан сут сўрадилар. У зотга чўпонлигим ва қўйлар менга омонат эканлигини айтдим. Буни эшитиб Пайғамбар (с.а.в.): «Сут бермайдиган қўйинг борми? Менга кўрсат», дедилар. Расулуллоҳ (с.а.в.) мен кўрсатган қўйни соға бошладилар. Сўнгра сутни Абу Бакрга узатдилар. Олдин Абу Бакр ичди, кейин идишни Расулуллоҳ (с.а.в.) олдилар ва ўзлари ҳам ичдилар. Кейин қўйни қўйиб юбордилар» (Ибн Саъд, «Табақот»).\nАбдуллоҳ Исломни қабул қилганларнинг олтинчиси. Имон келтирганда Пайғамбаримиз (с.а.в.) ҳали Арқамнинг уйига кўчмагандилар. Мусулмон бўлганидан кейин Қуръонни ёдлашга киришди. Бу борада ҳеч бир саҳоба Абдуллоҳнинг олдига тушолмасди. Охир-оқибат Қуръонни тўлиқ ёд олди.\nАбдуллоҳ ибн Масъуд Каъбада баланд овоз билан тиловат қилган биринчи саҳобийдир. Шунинг учун ҳам у Қурайш кофирларининг таъқибига учраб, Ҳабашистонга ҳижрат қилишга мажбур бўлди. Кейинчалик Мадинага ҳижрат қилиб, Муоз ибн Жабалнинг уйига тушди.\nҲазрат Умар ўз даврларида, ҳижрий йигирманчи йилда Абдуллоҳни Куфа қозиси этиб тайинладилар. Бундан ташқари, Ибн Масъуд Байтулмолни тасарруф қилиш ва ҳалққа таълим бериш мажбуриятини ҳам олди. Бу ҳақида Умар ибн Хаттоб (р.а.) Куфа аҳлига мактуб жўнатдилар: «Сизларга Аммор ибн Ёсирни амир, Ибн Масъудни устоз қилиб жўнатяпман. Байтулмол муҳофазасини Ибн Масъудга топширдим. Иккови ҳам Бадр аҳлидандир. Уларга қулоқ солинг ва бўйсунинг. Ибн Масъудни ёнимда олиб қолмоқчийдим, лекин сизларни ўзимдан афзал билдим».\nИбн Масъуд Исломга киргани ҳамон илм олишга ғайрат қилди. Расулуллоҳ (с.а.в.) ундаги ғайрат ва шавқни кўриб: «Сен муаллим бўладиган йигитсан», деб марҳамат қилдилар. Ибн Масъуд Қуръонни шахсан Пайғамбаримиз (с.а.в.)дан ўрганди. У Қуръонни энг яхши билган ва мукаммал ёд олган камсонли cаҳобийлардан ҳисобланарди. Шунинг учун Расулуллоҳ (с.а.в.): «Қуръонни тўрт кишидан ўрганинг: Ибн Масъуд, Муоз ибн Жабал, Убай ибн Каъб ва Абу Ҳузайфанинг қули Солимдан», деб айтганлар (Имом Бухорий ривояти).\nИбн Масъуд «муксирун» – энг кўп ҳадис ривоят қилган саҳобалардан бири. Бу борада жуда эҳтиёткор эди. Ундан ривоят қилиниб, саҳиҳ китоблардан ўрин олган ҳадисларнинг адади 848 та. Шулардан 64 тасини Имом Бухорий ва Имом Муслим биргаликда (муттафақун алайҳ), Имом Бухорий 21 та, Имом Муслим 38 та ҳадис ривоят қилишган.\nИбн Масъуд фиқҳ илмининг ҳам билимдонларидан эди. Хусусан, ҳанафий мазҳаби асоси унинг ривоят ва ижтиҳодларига таянади. Юқорида эслаб ўтганимиздек, Ибн Масъуд Куфа қозиси бўлган. Унинг пешқадам шогирдларидан бири Алқама ибн Қайс эди. Ундан кейин Иброҳим Нахаъий Куфада машҳур бўлди. У бутунлай Ибн Масъуднинг ижтиҳодларига суянарди. Ибн Масъуднинг илм хазинаси Иброҳим Нахаъийдан Ҳаммод ибн Сулаймонга ўтган. Ҳаммод эса Абу Ҳанифа Нўъмон ибн Собитнинг устозидир.\nИбн Масъуд йирик муфассир сифатида ҳам Ислом тарихида машҳур.\nАбдуллоҳ ибн Масъуд ёши олтмишга етганида касалланди. Бир куни тушида Расуллоҳ (с.а.в.)ни кўрди. Пайғамбаримиз (с.а.в.) уни ёнларига чақираётган эдилар. У ҳижрий ўттиз иккинчи йилда вафот этди. Зубайр ва ўғли Абдуллоҳ уни ювиб кафанладилар. Саҳиҳ ривоятларга кўра, жанозасини Усмон ибн Аффон (р.а.) ўқидилар. Усмон ибн Мазъун қабрга қўйди.\n2012 йил 13 июнда эълон қилинган 2948 марта кўрилган


Кореялик аёл омад келтиришига умид қилиб, тобутга кириб олди, аммо нафаси бўғилиб ўлди » Новости Узбекистана сегодня: nuz.uz\nНовости Узбекистана → ЙЎҒ-Е → Кореялик аёл омад келтиришига умид қилиб, тобутга кириб олди, аммо нафаси бўғилиб ўлди\n07-08-2018 13:01 0 1215 Рейтинг0 Чоп этиш\nКореялик аёл омад келтиришига умид қилиб, тобутга кириб олди, аммо нафаси бўғилиб ўлди\nЖанубий Кореянинг Куми шаҳрида сохта диний удум чоғида ёпиқ тобутда аёл киши нафаси бўғилиб ўлиб қолди, деб ёзади daryo.uz нашри The Telegraph га таяниб.\nАёл тобутда ўтказилган бир кеча уни ёвуз руҳлардан тозалаб, унга омад келтиришига умид қилган эди. Маросимда унинг дугоналари ҳам ўз тобутлари билан қатнашган.\nУч аёл 2 август, пайшанба уни кечқурун 8:00 атрофида тобутларга кириб олган. Тахминан икки соатлардан кейин улардан бири нафас олишга қийналаётганидан шикоят қила бошлаган. У тобутдан чиқишга уринган, аммо танишлари уни чидашга кўндирган.\nЭрталаб дугоналардан бири уйғониб, қутидан чиққан ва қолганларни текшириб кўришга қарор қилган. У тобутларнинг қопқоғини очиб, аёллардан бири қаттиқ ухлаб ётганини, икинчиси ўлиб қолганини кўрган.


«Ой томон олға!» Ҳиндистон йўқотилган Ой модулини топди ва алоқага чиқишга уринмоқда - Hidoyat.uz\n«Ой томон олға!» Ҳиндистон йўқотилган Ой модулини топди ва алоқага чиқишга уринмоқда\nАсосий саҳифа Янгиликлар Дунё янгиликлари «Ой томон олға!» Ҳиндистон йўқотилган Ой модулини топди ва алоқага чиқишга уринмоқда\nЧоп этилди Sentabr 10, 2019 «Ой томон олға!» Ҳиндистон йўқотилган Ой модулини топди ва алоқага чиқишга уринмоқдаda fikr bildirishni o'chirish\nШу чоққача атиги учта давлат Ойга аппарат қўндиришни муваффақиятли уддалай олган холос. Булар СССР, АҚШ ва Хитой бўлиб, «Чандраян-2» миссияси орқали Ой сатҳига қўндирмоқчи бўлган Vikram ой модули билан Ҳиндистон бу борада тўртинчи бўлмоқчи эди. Бироқ ўтган шанба куни, яъни 7 сентябрь санасида амалга оширилган ҳиндларнинг дастлабки уриниши муваффақиятсизликка учради. Vikram Ой модули пасайишни бошлагач, унинг ҳисоб-китоб бўйича Ой сатҳига оҳиста қўнишига содир бўлиши керак бўлган вақтга бир неча дақиқа қолганда аппарат билан алоқа узилиб қолди. Унинг кейинги тақдири ўтган икки кун мобайнида сўроқ остида қолаётган эди.\nАввалига бу ҳақда Ҳиндистон космик агентлиги расмий маълумот беришга шошилмади. Кейинроқ Ҳиндистон бош вазири Нарендра Моди расмий баёнот бериб, «Чандраян-2» миссиясининг ушбу этапи муваффақиятсизликка йўлиққанини оммага маълум қилган.\nОмадсизликнинг сабаби икки хил бўлиши мумкин: 1) аппаратнинг алоқа воситалари ишдан чиққан; 2) у Ой сиртига зарб билан қулаб, пачоқланган.\n10 сентябрь куни эса Ҳиндистон космик агентлиги раҳбари К. Сиван берган баёнотга кўра, ҳиндлар Vikram ой модулининг бориб тушган жойини аниқлашга муваффақ бўлган. Гарчи аппарат қай аҳволда экани ҳақида ҳозирча хулоса қилишга эрта бўлса-да, мутахассис аппарат билан алоқани тиклаш мумкинлигига ишонмоқда. Маълум қилинишича, Vikram модулини Ойга элтган «Чандраян-2» космик станцияси Ой орбитасидан туриб аппарат тушган жойнинг термал тасвирини Ерга юборган.\nМаълумот ўрнида келтириб ўтамизки, Ҳиндистон Ойга қўниш дастурини ҳам ўз ичига олган «Чандраян-2» миссиясини жорий йилнинг июль ойида табиий йўлдошимиз томон учирган эди. Vikram ой модулини «Чандраян-2» космик станцияси Ойнинг ҳозиргача кам ўрганилган қисми – Жанубий қутбига етказиб, уни оҳиста қўнишга йўллаб қўйиб юбориши керак эди. Амалда «Чандраян-2» Vikram’ни қўйиб юборгач, бир неча дақиқадан кейин модул билан алоқа тўхтаган. Алоқани тиклаш мақсадида амалга оширилган 38 марталик уринишдан бирортасига модул жавоб қайтармаган.\nЁдингизда бўлса, шу йилнинг апрель ойида Исроил ҳам Ойга аппарат қўндиришга муваффақиятсиз уриниб кўрган ва оқибатда аппарат билан алоқани йўқотиб қўйган эди.\nБироқ Ҳиндистоннинг «Чандраян-2» Ой миссиясини бутунлай муваффақиятсиз чиқди дейиш ҳам нотўғри бўлган бўлур эди. Сабаби, Ой орбитасида қолган автомат космик станцияда ўрнатилган саккиз хилдаги ноёб илмий асбоб-ускуналар Ой сирти харитасини ва Ойнинг ташқи табиий шароитларини ўрганишда асқотадиган қимматли маълумотларни Ерга узатишда давом этмоқда. Ҳиндларнинг Ойни тадқиқ этиш борасидаги ютуқларига шубҳа билан қарашга ҳам ҳеч қандай асос йўқ. Чунки айнан уларнинг аввалги «Чандраян-1» миссияси табиий йўлдошимиз сиртидан сув молекулаларини аниқлаган эди. Қолаверса, Ҳиндистоннинг космик дастурлар борасидаги энг катта ютуғи сифатида уларнинг бошқа мамлакатлар космик дастурларидан кўра чандон арзонлиги жиҳатини эътироф этиш жоиз. Хусусан, «Чандраян-2» миссияси ҳам «атиги» 141 миллион долларга тушган холос. Бу, масалан, АҚШнинг «Аполлон» миссияларига сарфлаган улкан миқёсли (асл космик масштабли) маблағи олдида ҳеч гап эмас. Ҳолбуки, эришилаётган илмий ютуқлар, олинаётган натижаларнинг қиймати буни тўла оқламоқда дейиш мумкин.\nМаълумот учун яна шуни айтамизки, Ҳиндистон 2022 йилда Ойга учувчили аппарат билан парвоз йўллаш режасига ҳам эга. Тайёргарлик эса ҳозир у ерда жуда авжида.\nНил Армстронг Ойдан туриб кимга ва нима учун омад тилаган?\nМаҳсига масҳ тортиш ҳақида маълумот берсангиз?\nМаҳси таҳорат олингандан сўнг кийилган бўлса, кейинги таҳоратда унга масҳ қилиш мумкин. Масҳ маҳсининг устки қисмига тортилади. Муғийра разияллоҳу анҳу айтади: «Мен Расулуллоҳ саллаллоҳу алайҳи васаллам маҳсиларининг устига масҳ тортганларини кўрганман» (Имом Аҳмад ва Термизий ривояти).\nПайғамбар алайҳиссалом: «Маҳсига масҳ тортиш муддати мусофир учун уч кеча-кундуз, муқимга эса бир кеча-кундуздир», деганлар (Имом Аҳмад ва Имом Муслим ривоятлари).\n1. Муддатнинг тугаши.\n2. Жунуб бўлиш.\n3. Маҳсининг ечилиб кетиши, яъни товоннинг чиқиб кетиши.\n4. Оёқнинг кичик уч бармоғи кўринадиган тешик.\nБундай ҳолатларда маҳсини ечиб, оёқни ювиш лозим бўлади. Валлоҳу аълам.


Ўзбекистон Республикаси Адлия вазирлиги - Уй-жойга муҳтож Адлия вазирлиги ходимлари ўз уйларига эга бўлдилар.\n09:12:31 (GMT +5), Пш, 26 ноя 2020\nАдлия вазирлиги тизимидаги барча бўғинларда 7 минга яқин ходим ишлайди.\nУшбу ходимларнинг орасида уй-жойга муҳтож оилалар кўп, айниқса ёш оилалар сони 1 000 дан ошиқни ташкил этади.\nУшбу муаммони ечими сифатида хизмат уйлари қаторида ходимлар учун кўп қаватли уйлар қурилиши ҳам жуда яхши самара беради.\nАлбатта, вазирлик ходимларни имкон қадар ҳар томонлама қўллаб-қувватлаш, уларнинг яшаш шароитларини яхшилаш бўйича бир қатор ишларни амалга ошириб келмоқда.\nБундай ижтимоий ҳимоя, меҳнатни рағбатлантириш ва келгусида ривожланиш истиқболлари Адлия вазирлигининг иш берувчи сифатида жозибадорлигини оширади ва соҳага малакали мутахассисларни рақобат асосида кириб келишига катта туртки бўлади.\nЖорий йил 24 октябрь куни Яшнобод тумани Махтумқули кўчасида Адлия вазирлиги тизимидаги ходимлар учун қурилган кўп қаватли уйларни ўз эгаларига тантанали топшириш маросими бўлиб ўтди.\nМазкур уйлар кредитлар асосида вазирлик буюртмаси асосида қуриб битказилди.\nКўп қаватли ўйлар 143 хонадондан иборат бўлиб, ўз ичига шинам 2, 3 ва 4-хонали уйларни қамраб олади.\nАдлия вазирлиги томонидан барча сарф-харажатлар устидан доимий мониторинг ўрнатилиши, яъни тизимда йўлга қўйилган кучли комплаенс назорат тизими натижасига кўра, кўп қаватли уйларнинг нархини жуда мақбул даражада бўлиши таъминланди.\nТашкил этилган тадбирда вазирлик раҳбарияти, ходимлар ва уларнинг оила аъзолари иштирок этишди.


22 май 2022, Тошкент вақти: 09:55\nИИБ ходимлари карантин даврида иш юкламаси ортганини айтмоқда\nИИВ пост-патруль ва қўриқлаш хизмати ходимларининг ойликлари 30-40 фоизгача камайган. Қўшимча (надбавка) ва мукофот ҳеч кимга берилмаяпти. Бу ҳақда Озодликка Фарғона вилоятининг Бешариқ ва Бувайда тумани¸ Тошкент ва Хоразм вилоятидаги ИИБ ходимлари билдирди.\nБешариқ туман ИИБ сида лейтенант унвонидаги зобитнинг айтишича, ойлик ва қўшимчалар билан ҳисоблаганда, маош 50 фоизга камайган.\n“Карантин баҳонасида бюджет ташкилоти ишчиларининг ойлигини 50 фоизга қисқартиришган, шу жумладан, милиция ходимлариникини хам. Топшириқ мингта, лекин пул оз. Топшириқларни бажариш учун эса қоғоз, бензин, туну кун уйга кирмасдан, кўчада овқат ейиш керак. Овкат эса қиммат. Давлат э бу пулларни компенсация қилиб бермаяпти. ИИВ тизимидаги барча ташкилотларда шунақа аҳвол.”\nОзодлик ИИВ ППХ сержанти рутбасидаги тошкентлик ходим билан жорий йилнинг 23 ноябрида телеграм месенжери орқали ëзишди.\nОйига 3550000 сўм олиб келган сержант карантин даврида 500 минг сўм кам ойлик олаëтганини айтди.\nОйлиги ярим миллион сўмга камайган сержант\nОзодлик Бувайда¸ Хатирчи ва Урганч туманларидаги ИИБ ходимлардан ҳам айни мазмундаги жавобни олди.\nУчқўрғондан Бувайдага қатнаб ишлайдиган лейтенант рутбасидаги ППХ ходими ойлик камайгани ва қолган маош йўл ҳаражатларидан ортмаëтганидан шикоят қилди.\nМеҳнат қонунига зид\nОзодлик суҳбатлашган ҳуқуқшунос Маримбой Ражабов “карантин ëки ишчи - ходим саломатлигини сақлаш учун бошқа чекловлар пайтида иш берувчи ходимнинг ўртача ойлигини бериб туриши мавжуд қоидаларга кўра шарт”эканлигини таъкидлади.\n“Меҳнат кодексининг 219-моддасига асосан, ходим иш жараёнида ўзининг ҳаёти ёки соғлиғига таҳдид солувчи ҳолатлар юзага келиб қолганлиги билан боғлиқ чекловга дуч келган пайтида иш берувчи ана шу давр мобайнида ходимнинг ўртача иш ҳақи тўлаши лозим. Карантин сабабли ходим ишга чиқмаса ҳам? барибир ўртача ойлиги тўланиши керак. Энди? ходим ўзининг ҳаёти ёки соғлиғига таҳдид солувчи ҳолатда тегишли ишни бажаришни рад этишга ҳақлидир. Бу =олатда ҳам иш берувчи ишчининг талабини қондириши керак. Масалан короноавирус юқиши тайин бўли турган жойга ходим бормайман деса иш берувчи уни мажбурлашга ҳаққи йўқ. Шу билан бирга иш қилмадинг деб ойлигидан кесишга ëки интизомий чора кўришга ҳуқуқи йўқ.”\nРажабовнинг айтишича меҳнат кодекси билан бир қаторда карантин борасидаги президент фармонида ҳам ойлик 100 фоиз тўлаши кафолатланган:\n“Меҳнат кодексига кўра, ходимнинг розилиги билан унга иш ҳақи сақланмаган таътил бериш мумкин. Ходим, истаса, ўз аризасига биноан, таътил пули тўланмайдиган таътилга чиқиши мумкин. Шу билан бирга, иш берувчи ўз ходимни карантин муносабати билан таътилга чиқариши ҳам мумкин. Бу ҳолатда иш ҳақи 100 фоиз сақланиб қолиниши президент фармонида белгилаб берилган. Қаранг, ишламаса ҳам 100 фоиз ойлик берилиши керак. Сиз айтаëтган ҳолат, яъни ИИБ ходимларини ишлатиб, ойлигини кам бериш Меҳнат кодекси ва президент фармонининг қўпол равишда бузилишидир.”\nОзодлик Ички ишлар вазирликлари вилоят ва туман бўлимлари билан боғланиб, ойликлар камайгани фактини аниқлади. Аммо Ички Ишлар вазирлиги мансабдар шахслари ëки ахборот хизматидан нима учун камайтирилгани борасида изоҳ ололмади.\nБюджетдан ойлик оладиган ҳамманинг ойлиги кесилган\nЎзбекистон Касаба уюшмалари федерацияси мулозими ИИБ ходимларининг ойлиги камлиги борасидаги Озодлик саволига жавобан “барча бюджет ташкилотларида ойлик қисқаргани"ни айтиш билан чекланди.\nЎзбекистон миллий ахборот агентлиги журналистларининг ойлиги ҳам карантин пайтида 23 фоизга камайди, дея маълумот берди ташкилот ҳисобчиси.\nЎзбекистон Маданият вазирлиги Маданий мерос департаменти ва Озодлик суҳбатлашган ўнлаб бюджет ташкилоти ходимлари ҳам ойликлари учдан бирга камайганини билдиришди.\nОзодлик мухбири суҳбатлашган бюджет ташкилоти ҳисобчиси ходимларнинг ойликларини кесиш борасида Молия вазирлиги кўрсатмаси борлигини айтди. Ҳисобчига кўра, бу кўрсатма президент фармонига асосланган. Аммо фармонда "устама ҳақ тўланмасин¸ маошлар қисқартирилсин" деган мазмундаги жумлалар йўқ.\nОзодлик ҳозирча Молия вазирлиги масъулларидан бу борада изоҳ олишга муваффақ бўлгани йўқ.\nОзодликка гапирган бюджет ташкилоти мулозимларидан бири ҳукумат давлат бюджети дефицитини камайтириш мақсадида айни чораларга қўл ураётган бўлиши мумкинлигини айтди.\nЎзбекистон Молия вазирлигига кўра, жорий йилнинг биринчи ярми бўйича бюджет камомади 6,7 трлн сўм ёки ялпи ички маҳсулот (ЯИМ) ҳажмининг 2,6% ини ташкил этган.\nШу йилнинг 11 сентябрида Олий Мажлис Сенатидаги чиқишида Молия вазири Темур Ишметов коронавирус, карантин ҳамда Бухоро ва Сардобадаги табиий ва техноген офатлар сабаб давлат бюджетининг ҳаражатлар қисмига жиддий ўзгартиришлар киритилганини айтганди.


Ўзбекистон Ёзувчилар уюшмаси » 2015 » Май\nАсосий 2015 Май\nСатрлар/Таблица\tОйлик архив: Май 2015\nИншолар танлови якунланди\n22.05.2015 Комментарии к записи Иншолар танлови якунланди отключены\nЎзбекистон республикаси Президентининг 2015 йил 26 мартдаги “Хотира ва қадрлаш кунига тайёргарлик кўриш ва уни ўтказиш тўғрисида”ги Фармойишига асосан, Ўзбекистон Ёзувчилар уюшмаси, Журналистлар ижодий уюшмаси, Мудофаа вазирлиги қошидаги Жамоатчилик кенгаши… батафсил »\n«Истеъдод мактаби» семинарлари бошланди\n21.05.2015 Комментарии к записи «Истеъдод мактаби» семинарлари бошланди отключены\nСамарқанд вилоятида Ўзбекистон Ёзувчилар уюшмаси томонидан назм, наср, бадиий публицистика, таржима, драматургия ва болалар адабиёти йўналишларида «Истеъдод мактаби» VII семинарининг минтақавий босқичи ўтказилди. Унда Бухоро, Навоий ҳамда самарқандлик йигирмага яқин… батафсил »\nЁзувчилар уюшмасининг сайёр йиғилиши\n21.05.2015 Комментарии к записи Ёзувчилар уюшмасининг сайёр йиғилиши отключены\nКуни кеча Қарши шаҳрида Ўзбекистон Ёзувчилар уюшмаси фаоллар Кенгашининг сайёр йиғилиши бўлиб ўтди. Йиғилишни Қашқадарё вилояти ҳокимининг Маънавият ва маърифат ишлари бўйича ёрдамчиси Маматқул Ражабов қисқача кириш сўзи билан очди…. батафсил »\n19.05.2015 Комментарии к записи Ўзбекистон Ёзувчилар уюшмаси вилоят бўлимларида отключены\nФарғона. Вилоят Ахборот–кутубхона марказида Ўзбекистон Ёзувчилар уюшмаси аъзоси Мақсуда Эргашеванинг «Тақдир ҳикоятлари» романининг тақдимот маросими ўтказилди. Тадбирни Ўзбекистон Ёзувчилар уюшмаси Фарғона вилоят бўлими раҳбари Энахон Сиддиқова олиб борди. Унда сўзга… батафсил »\n19.05.2015 Комментарии к записи Қозоқбой Йўлдош. Айрилиқнинг умидбахш тасвири отключены\nМеванинг тоти у етишган оғочга қанчалик боғлиқ бўлса, ижодкорнинг битганлари унинг шахсиятига ҳам шунчалик алоқадордир. Собиқ шўро давридаги ижодкорлар орасида Зулфия шеърияти шу жиҳатдан, айниқса, ажралиб туради. Унинг нозик чизгилар,… батафсил »\n18.05.2015 Комментарии к записи Ўзбекистон Ёзувчилар уюшмаси вилоят бўлимларида отключены\nТошкент вилояти. Вилоят “Маънавият ва маърифат” марказида “Юксак маънавиятли авлод” фестивалининг вилоят босқичи бўлиб ўтди. Фестивалнинг адабиёт йўналиши бўйича беллашувларини Умида Абдуазимова, Ашурали Боймурод, Латифжон Мансуров, Сайёра Рихсиева ва Ботир… батафсил »\nБаҳодир Исо. Шеърлар\n18.05.2015 Комментарии к записи Баҳодир Исо. Шеърлар отключены\nОна юртга таъриф Ерда тортиш кучи бор, тўғри, Аллақачон исботлаган фан. Аммо ўша қувватнинг тўри — Ўзбекистон аталган маскан! Халқ шоири Халқ шоири халқ юкини елкалайди, Яна юкинг бўлса бер… батафсил »\n14.05.2015 Комментарии к записи Ўзбекистон Ёзувчилар уюшмаси вилоят бўлимларида отключены\nНавоий. Навоий шаҳридаги “Меҳрибонлик уйи”да 9 Май – Хотира ва Қадрлаш куни ҳамда Иккинчи жаҳон урушида қозонилган ғалабанинг 70 йиллигига бағишлаб “Уруш, номинг ўчсин жаҳонда!” деб номланган тадбир ўтказилди. Тадбир… батафсил »\nНусратулло Жумахўжа. “Адабиёт” дарсликлари – адабиётшунослик маҳсули сифатида\n14.05.2015 Комментарии к записи Нусратулло Жумахўжа. “Адабиёт” дарсликлари – адабиётшунослик маҳсули сифатида отключены\nЯнги нашр этилаётган “Адабиёт” дарсликлари йил адабиётшунослигининг маҳсулоти ҳисобланади. Лекин шу пайтгача ҳеч ким янги дарсликларга бу нуқтаи назардан ёндашмаган. Аслида, адабиётшуносликнинг энг катта аудиторияга эга бўлган, муқаррар равишда ўз… батафсил »\n14.05.2015 Комментарии к записи Адабий учрашув отключены\nЎзбекистон Давлат жаҳон тиллари университетида Ёзувчилар уюшмасининг раиси, атоқли адиб Муҳаммад Али билан адабий учрашув ҳамда ёзувчи қаламига мансуб “Улуғ салтанат” эпопеясининг тақдимоти бўлиб ўтди. Тадбирда илм даргоҳининг бир неча… батафсил »\n10.05.2015 Комментарии к записи Ёзувчилар уюшмаси вилоят бўлимларида отключены\nСурхондарё. Узун туманидаги 56 ва 3–умумтаълим мактабларида “Хотира ва қадрлаш куни”га бағишлаб, юртимизнинг атоқли шоирлари иштирокида маърифий учрашув ташкил этилди. Вилоят ахборот-кутубхона марказида Ўзбекистон халқ шоири Муҳаммад Юсуф таваллуд куни… батафсил »\nНаманган. Вилоятда истиқомат қилаётган уруш ва меҳнат фронти фахрийларига “Иккинчи жаҳон урушидаги Ғалабанинг 70 йиллиги” эсдалик юбилей медалини тантанали топшириш учун ўтказилаётган тадбирлар катта байрам тусини олмоқда. Тадбирда саломатлиги туфайли… батафсил »\n09.05.2015 Комментарии к записи Ёзувчилар уюшмаси вилоят бўлимларида отключены\nФарғона. Фарғона политехника институтида Ўзбекистон Ёзувчилар уюшмаси аъзоси Матлуба Деҳқон қизи ва таниқли шоиралар Ойдин Темирова, Фарида Анис ҳамда Ўзбекистон Ёзувчилар уюшмаси Фарғона вилоят бўлими қошидаги «Олтин қалам» номли адабий… батафсил »\nАндижон. Марҳамат қишлоқ ва сув хўжалиги касб-ҳунар коллежида, Андижон шаҳридаги саховат уйида, вилоят педагог кадрлар малакасини ошириш институтида, Андижон давлат тиббиёт институтида, Бўз ҳамда Избоскан тумани маҳаллаларида, Андижон шаҳридаги ҳарбий… батафсил »\nАҳмаджон Мелибоев. Сўздаги сеҳр\n09.05.2015 Комментарии к записи Аҳмаджон Мелибоев. Сўздаги сеҳр отключены\nИнсон ҳар қандай мураккаб вазиятдан ҳам яхши гап, вазмин мулоҳаза, ақл-заковат билан чиқиб кетиши мумкин. Тўйқусдан бирор ташвиш ёки муаммо юзага келса, ҳиссиётга берилиб, янглишиб қолмаслик, хато устига хато қилмаслик… батафсил »\n08.05.2015 Комментарии к записи Ёзувчилар уюшмаси вилоят бўлимларида отключены\nИккинчи жаҳон урушида қозонилган ғалабанинг 70 йиллигига ҳамда 9 Май — Хотира ва Қадрлаш кунига бағишланган маънавий-маърифий тадбирларда юртимиз қалам аҳли фаол иштирок этмоқдалар. Навоий. “Баркамол авлод” болалар марказида Ёзувчилар… батафсил »\nТўлқин Ҳайит. Бақо гули (романдан парча)\n08.05.2015 Комментарии к записи Тўлқин Ҳайит. Бақо гули (романдан парча) отключены\nЯнги лавозим муборак! Қўл телефони жиринглаб, хаёлчан келаётган Асилбекнинг диққатини тортди. Ким бўлдийикин шу пайтда?! Нотаниш рақамлар, танимади. “Алло?” Тиниқ овоз эшитилди: “Мен Адам акангизман, ўғлим! Қаердасиз?” Асилбек саломга алик… батафсил »\n07.05.2015 Комментарии к записи Жиззахда сайёр йиғилиш отключены\nКуни кеча Жиззах вилоятида Ёзувчилар уюшмаси фаоллар Кенгашининг сайёр йиғилиши бўлиб ўтди. Унда вилоятда истиқомат қилаётган ижодкорлар, ёш қаламкашлар ва адабиёт мухлислари иштирок этишди. Йиғилишни Ўзбекистон Ёзувчилар уюшмаси раиси, Халқ… батафсил »\nЯнгибой Қўчқоров. Адибнинг бадиият булоғи (Атоқли адиб, забардаст шоир, таниқли драматург Эркин Самандарнинг ҳаёти ва ижодига бир назар)\n06.05.2015 Комментарии к записи Янгибой Қўчқоров. Адибнинг бадиият булоғи (Атоқли адиб, забардаст шоир, таниқли драматург Эркин Самандарнинг ҳаёти ва ижодига бир назар) отключены\nЎзбекистон Республикаси Президенти Ислом Каримов “Адабиётга эътибор – маънавиятга, келажакка эътибор” номли дастурий асарида “Шахсан мен шоир ва адибларни доимо жамиятнинг олдинги сафларида юрадиган, ҳаётни кузатиб, одамларнинг юрагида, дунёқарашида бўлаётган… батафсил »\nҚўчқор Норқобил. Шеърлар\n06.05.2015 Комментарии к записи Қўчқор Норқобил. Шеърлар отключены\nЎзбекистон Тоғларда тонг отди. Шуъларанг титроқ — Осмон чўққиларга боғланган елкан… Ер юзида қанча юртлар бор, бироқ Баридан барвақтроқ уйғонар ўлкам… Қуёшни қумғонда қайнатган чўпон, пиёласи ичра сузиб юрар ой… батафсил »


17:00 / 06.12.2018 2639 pdf Ўқиш режими + -\n«Албатта, Биз ҳар бир нарсани (аниқ) ўлчов билан яратдик» (Қамар сураси, 49).\n«Жонга ва уни расо қилиб-яратиб, унга фисқ-фужурини ҳам, тақвосини ҳам илҳом қилиб-ўргатиб қўйган Зотга қасамки...» (Ваш-шамс сураси, 8). Саид ибн Жубайр айтганлар: «Аллоҳ нафсга фужурини ҳам, тақвосини ҳам юклаб қўйди».\n«...Йўқ (фаришталар асло Аллоҳнинг болалари эмас, балки) улуғ бандалардир. (Фаришталар) У зотдан илгари бирон сўз айтмайдилар (яъни, Аллоҳ буюрмаган бирон ишни қилмайдилар). Улар (Аллоҳнинг) амр-фармони билангина амал қилурлар. У зот уларнинг олдиларидаги (қиладиган) ва орқаларидаги (қилиб ўтган) барча ишамалларини билур. Улар (Қиёмат қойим бўлган Кунда) фақат (Аллоҳ) рози бўлган кишиларнигина шафоат қилурлар – қўллай олурлар. Уларнинг ўзлари (Аллоҳдан) қўрқиб хафву хатарда турурлар» (Анбиё сураси, 26–28).\n«... Ҳолбуки, сизларни ҳам, ясаб олган бутларингизни ҳам Аллоҳ яратган-ку!» (Вас-соффат сураси, 96).\n«На ерга ва на ўзларингизга бирон мусибат етмас, магар (етса), Биз уни пайдо қилишимиздан илгари Китобда (Лавҳул-Маҳфузда битилган) бўлур. Албатта, бу Аллоҳга осондир» (Ҳадид сураси, 22).\nТобеъинлар, мусулмон имомлари, салафлар ва фуқаҳолардан етмиш киши қуйидаги ишлар Расулуллоҳ соллаллоҳу алайҳи васалламдан қолган суннат эканлигига ижмў қилганлар: «Аллоҳнинг қазо ва қадарига рози бўлиш, буйруғига таслим бўлиш, ҳукми остида сабр қилиш, буюрган нарсаларини бажариш, қайтарган нарсаларидан тийилиш, Аллоҳ учун холис амал қилиш, яхши-ю ёмон тақдирга иймон келтириш, дин хусусидаги тортишув-мунозара ва хусуматни тарк этиш, маҳсига маш тортиш, вафот этган аҳли қиблага жаноза ўқиш.\nИймон – сўз, амал ва ниятдир, тоат билан зиёдалашади, осийлик билан камаяди (Изоҳ: Бу фикр Шофеъий мазҳабиникидир. Ҳанафий мазҳаби уламолари фикрига кўра эса, иймон – тил билан иқрор бўлиш, қалб билан тасдиқлашдир. Шунингдек, иймон зиёда ёки кам бўлмайди, балки унинг нури кўпайиб озаяди).\nҚуръон Аллоҳнинг каломидир. Уни Жаброил Аллоҳнинг пайғамбари Муҳаммад соллаллоҳу алайҳи васалламга олиб тушган. У махлуқ эмас.\nСултон тарафидан адолат ёки зулм содир бўлса-да, унинг байроғи остида сабр қилинади. Амирлар жабр-зулм қилсалар ҳам, уларга қарши қилич кўтармаймиз.\nАҳли қибладан биронтасини, гарчи гуноҳи кабира қилса ҳам, кофир ҳисобламаймиз. Фақат ўша гуноҳни ҳалол деб билса, кофир деймиз.\nАҳли қибладан биронтасига қилган яхши амали сабабли жаннатий, деб гувоҳлик бермаймиз. Пайғамбар соллаллоҳу алайҳи васаллам жаннатий деб гувоҳ берган зотлар бундан мустасно.\nРасулуллоҳ соллаллоҳу алайҳи васаллам саҳобалари орасида бўлиб ўтган нарсалар хусусида тилимизни тиямиз, баҳслашмаймиз.\nРасулуллоҳ соллаллоҳу алайҳи васалламдан кейин махлуқотларнинг энг афзали Абу Бакр, сўнг Умар, сўнг Усмон, сўнг Али ибн Абу Толибдир (Аллоҳ барчасидан рози бўлсин).\nПайғамбар соллаллоҳу алайҳи васалламнинг барча азвожи мутоҳҳаролари (аёллари), авлодлари ва ашобларига Аллоҳнинг раҳматини сўраймиз.\n15:00 / 06.12.2018 943\n18:00 / 06.12.2018 1723\n981 14:00 / 14 февраль\n828 12:30 / 13 май\n1900 14:00 / 07 февраль\n869 18:00 / 08 июль


Келинлар қуршовидаги Путин ва Трамп бўсаси: сиёсатчиларнинг машҳур селфилари - 24.06.2019, Sputnik Ўзбекистон\nМашҳур сиёсатчилар оддий одамлар билан суратга тушиб, уларни хушнуд қилишни хуш кўришади. Sputnik Ўзбекистон машҳур сиёсатчиларнинг муҳокамага сабаб бўлган ва... 24.06.2019, Sputnik Ўзбекистон\n18:52 24.06.2019 (янгиланди: 19:10 24.06.2019)\n© AFP 2018 / Jewel SamadАҚШ президентлигига номзод Хиллари Клинтон ва қўшиқчи Фарелл Уильямснинг биргаликдаги сурати. 2016 йил, Шимолий Каролина.\n© Sputnik / Dmitry AstakhovРоссия бош вазири Дмитрий Медведев Куала-Лумпур шаҳрида рус ва украин сайёҳлари билан суратга тушмоқда.\n© AP Photo / Claude ParisФранция президентлигига номзод Франсуа Фийон Тулонда тарафдорлари билан суратга тушмоқда.\n© Sputnik / Михаил Климентьев / Фотобанкка ўтишРоссия президенти Владимир Путин Қизил майдонда Шаҳар куни маросимининг тантанали очилиш маросимида.\n© AFP 2018 / Philippe HuguenФранциялик сиёсатчи Марин Ле Пен тарафдорлари билан селфига тушмоқда.\n© AP Photo / Ahn Young-joonЖанибий Корея президентлигига номзод Мун Чжэ Ин тарафдорлари қуршовида.\n© AFP 2018 / Peter MacdiarmidБуюк Британия қироличаси Елизавета II билан селфи тушишга уринаётган болакай.\n© AFP 2018 / Nicholas YeoСингапур ташқи ишлар вазири Вивиан Балакришнан КХДР етакчиси Ким Чен Ин билан суратга тушмоқда.\n© AFP 2018 / Saul Loeb АҚШ президенти Барак Обама тарафдорлари қуршовида ва улар билан суратга тушмоқда.\n© AP Photo / DPA/Bernd von JutrczenkaҚочоқ Германия канцлери Ангела Меркель билан суратга тушмоқда.\n© AFP 2018 / Andrew Harnik/PoolАҚШ давлат котиби Жон Керри Найроби Миллий паркида филча билан суратга тушмоқда.\n© AP Photo / Virginia MayoБрюсселдаги шифохонада АҚШ биринчи хоними Меланья Трамп билан суратга тушаётган қизалоқ.\n© AFP 2018 / Jewel Samad Иванка Трамп билан суратга тушаётган қиз.\n© AP Photo / Matt RourkeАҚШ президентлигига номзод Дональд Трамп тарафдори билан суратга тушмоқда. 2016 йил


ЎФФ расмийлари: терма жамоа, Самвел Бабаян, келишилган ўйинлар ва бошқалар ҳақида - - - www.Voydoda.com - Развлекательный портал -\nЎФФ расмийлари: терма жамоа, Самвел Бабаян, келишилган ўйинлар ва бошқалар ҳақида\n22 Июн 2017(11:34)\nКеча, 21 июнь куни Тошкент шаҳридаги Халқаро пресс-клубда “Ўзбекистонда спорт: янги вазифалар, Олимпия ҳаракати ва соғлом турмуш тарзи” мавзусида ОАВ вакиллари, спортчилар ва журналистлар иштирокида анжуман бўлиб ўтди.\nУнда Ўзбекистон Республикаси жисмоний тарбия ва спорт давлат қўмитаси раиси Рустам Қурбонов, Миллий олимпия қўмитаси бош котиби Ойбек Қосимов, Ўзбекистон футбол федерацияси бош котиби Сардор Раҳматуллаев, Ўзбекистон давлат жисмоний тарбия институти ректори Шоакром Исроилов ҳамда ЎзПФЛнинг келишилган ўйинларга қарши маъсул офицери Ахрол Иноятов иштирок этди.\nАнжуманда спорт олами, мамлакатда спортни ривожлантириш, Олимпия ҳаракати ва хусусан, футбол ҳақида сўз борди. Пресс-клубда Ўзбекистон футбол федерацияси вице-президенти Сардор Раҳматуллаев иштирок этиб, соҳадаги муаммолар, режалар ва истиқболлар ҳақида ўз фиркларини билдирди.\n“Авваламбор, 2018 йилги Жаҳон чемпионати йўлланмаси учун кураш олиб бораётган футбол бўйича Ўзбекистон миллий терма жамоаси ҳақида сўз юритмоқчиман. Ҳа, хатолар бор, аммо бизда мундиалга тўғридан-тўғри чиқиш имконияти сақланиб қолди. Бугунги кунда мамлакат футбол федерацияси ва мураббийлар штаби ушбу вазифани бажариш учун бор кучини ишга солмоқда. Мураббийлар штабидаги ёки ЎФФдаги истеъфолар ҳақида тўхталадиган бўлсак, ЎФФ Ижроия қўмитаси буюроси миллий терма жамоа мураббийлар штабига ишини охиригача бажаришга имкон берди”, деди Сардор Раҳматуллаев.\nЎФФ бош котиби миллий терма жамоа мураббийлар штабининг ўз лавозимида қолдирилиши сабабини тушунтирди.\n“Биринчидан, Самвел Бабаян билан саралаш ўйинларининг охиригача шартнома тузилган ва агарда у ўзига юклатилган вазифани уддалай олмаса, истеъфога чиқарилиши мумкин. Лекин, айни пайтда Ўзбекистон терма жамоасида Жаҳон чемпионатига тўғридан-тўғри йўлланмани қўлга киритиш учун жуда яхши имконият мавжуд ва бу имконият ўз-ўзидан пайдо бўлиб қолмади. Бунда жамоа мураббийлар штабининг роли катта. Масалан, тўғридан-тўғри йўлланма учун асосий рақобатчимиз – Жанубий Корея терма жамоасининг аҳволи биздан ёмонроқ. Чунки, уларнинг тақдири ўз қўлида эмас. Ўзбекистон терма жамоасининг тақдири ўз қўлида. Қолган 2 ўйинни ютса, Жанубий Кореянинг натижасидан қатъи назар Жаҳон чемпионатига тўғридан-тўғри йўлланмани қўлга киритади. Ана шу жиҳатларни инобатга олиб, Ўзбекистон футбол федерациясининг Ижроия қўмитаси бюроси 15 июнь куни Самвел Бабаянни ўз лавозимида қолдириш ҳақида қарор қабул қилди. Ўзбекистон терма жамоаси мавзусига қайтадиган бўлсак, натижа учун фақатгина бош мураббий эмас, балки ЎФФ ҳам жавоб беради.\nШу йилнинг сентябрь ойида ЎФФ ҳисобот-сайлов конференцияси бўлиб ўтади. Унда федерациянинг янги таркиби танланади. Ўзбекистонда футболни ривожлантириш тизимининг янги концепцияси ишлаб чиқилди ва бу концепция конференцияда тасдиқланади. Янги тузилма, янги бошқарув таркиби, ПФЛда ўзгаришлар, болалар ва ўсмирлар футболини ривожлантириш: бу дастур 2017-2020 йилларга мўлжалланган”, дея вазиятга аниқлик киритди Сардор Раҳматуллаев.\nСардор Раҳматуллаев ЎФФ расмийлари журналистлар билан мулоқотдан қочмаслиги, улар билан алоқа қилиниши ҳақида ҳам тўхталиб ўтди.\n“ЎФФ расмийлари журналистлар билан мулоқотдан қочмайди. Биринчидан, ҳар бир мусобақа регламентида ўйинолди, ўйиндан кейинги матбуот анжуманлари, флэш интервью, микс зонадаги қисқа интервью каби тадбирлар мажбурий қилиб қўйилган. Иккинчидан, ЎФФнинг матбуот хизмати бор. ЎФФ расмий сайти, ижтимоий тармоқларда алоҳида аккаунтлари мавжуд. Қолаверса, ЎФФ президенти шахсан эксклюзив интервьюлар бериб келади. Аммо ҳар бир тадбирнинг ўрнатилган тартиби ва ўрни бор. Шунга риоя қилинган ҳолда мулоқот амалга оширилади”, дейди ЎФФ бош котиби.\nБундан ташқари, келишилган ўйинларга қарши масъул офицер Ахрол Иноятов ҳам ўз фикрлари билан ўртоқлашиб, ЎзПФЛнинг жорий мавсумида келишилган ўйинлар кузатилмагани, агар шунга ўхшаш ҳолатлар қайд этилса, уларга қарши чора қўлланишини айтиб ўтди.\n“Жорий мавсумда ҳеч қандай келишилган ўйинлар кузатилмади. Турнир жадвалидаги ҳолатга эътибор берсангиз, етакчи ва ундан кейинги ўринларни эгаллаб турган жамоалар орасидаги фарқ 2-3 очкони ташкил этади. Умуман олганда ўйинлар ранг-баранг тус олмоқда”, деди Иноятов.\nШунингдек, Ахрол Иноятов ОАВ вакиллари ва журналистларни ҳамкорликда ишлашга чақирди ва шубҳали ҳолатлар аниқланса, хабар бериш кераклигини таъкидлади.\nАнжуман якунида қолган муҳим ўйинлар олдидан Ўзбекистон миллий терма жамоаси, мураббийлар штаби ва футболчиларга босим ўтказмай, қўллаб-қувватлаш, далда бериш кераклиги таъкидланди.\nТеги: Самвел Бабаян, ЎФФ расмийлари: терма жамоа, келишилган ўйинлар ва бошқалар ҳақи